title: Eetu Pöysti

text: Säkylässä syntynyt Pöysti aloitti jääkiekkoilun helsinkiläisessä Roihu HT:ssä. Hän on varsinaisesti Helsingin IFK:n kasvatti, mutta pelasi juniorina myös kaksi kautta Norjassa, missä Pöysti voitti maan B-juniorisarjan mestaruuden vuonna 2005. Hän palasi B-juniori-ikäisenä HIFK:hon kaudeksi 2005–2006. Pöysti voitti A-nuorten SM-pronssia vuonna 2007. Kaudella 2007–2008 hän pelasi ensimmäiset miesten pelinsä ja debytoi myös SM-liigassa, jossa tulokaskausi toi 33 runkosarja- ja seitsemässä playoff-ottelussa tehot 2+3=5. Pöystin liigauran avausmaali syntyi 2. helmikuuta 2008 paikallisottelussa Jokereita vastaan. Hänet palkittiin ottelun "Ilta-Sanomien" kahden tähden tähtipelaajana. Miesten pelit tulivat Pöystille kauden aikana tutuksi myös kuuden Mestis-ottelun verran alle 20-vuotiaiden maajoukkueesta.


title: Eetu Pöysti

text: Kaudella 2008–2009 Pöysti pelasi HIFK:n SM-liigajoukkueessa 34 runkosarjaottelua. Hän pelasi kauden aikana yhteensä viisi Mestis-ottelua alle 20-vuotiaiden maajoukkueessa ja Kiekko-Vantaassa. Pöystin pelit päättyivät kuitenkin jo helmikuussa 2009. Toukokuussa HIFK tiedotti Pöystin sairastuneen lymfoomaan ja napatyrän repeämiseen sekä aloittaneen hoitotoimenpiteet. Hän toipui sairaudesta ja pelasi seuraavan kerran SM-liigassa 13. marraskuuta 2009 paikallisottelussa Jokereita vastaan. Pöysti pelasi ennen tätä kymmenen ottelun verran HIFK:n A-nuorissa, joissa hän pelasi lopulta suurimman osan kaudesta 2009–2010 ja voitti joukkueessa SM-hopeaa keväällä 2010. SM-liigassa Pöysti pelasi kauden aikana seitsemän runkosarjaottelua ja hän pelasi miesten pelejä myös 14 Mestis-ottelun verran lainalla Kiekko-Vantaassa. Toukokuussa 2010 Pöysti teki vuoden mittaisen jatkosopimuksen HIFK:n kanssa.


title: Eetu Pöysti

text: Kauden 2010–2011 päätteeksi Pöysti voitti Suomenmestaruuden. Hän pelasi kauden aikana myös viiden ottelun verran lainalla Kiekko-Vantaassa. Toukokuussa 2011 Pöysti jatkoi sopimustaan HIFK:n kanssa vuodella.


title: Eetu Pöysti

text: Toukokuussa 2012 Pöysti teki kaksivuotisen sopimuksen Espoo Bluesin kanssa. Toisella sopimuskaudellaan 2013–2014 hän teki läpimurtonsa SM-liigassa ja liigan yhden kauden piste-ennätyksensä tehoilla 8+24=32, joilla Pöysti oli Bluesin paras syöttäjä ja toiseksi paras pistemies Tommi Huhtalan jälkeen. Bluesin kausi päättyi puolivälierissä, kun se hävisi Lukolle otteluvoitoin 4-3. Pöysti laukoi kuudennen ottelun jatkoaikamaalin, joka vei sarjan seitsemänteen otteluun. Hän luonnehti sitä uransa tärkeimmäksi maaliksi.


title: Eetu Pöysti

text: Kaudeksi 2014–2015 Pöysti siirtyi kaksivuotisella KHL-sopimuksella Jokereihin. Hän edusti joukkuetta kauden aikana myös Spengler Cupissa. Kauden 2015–2016 aikana Pöysti pelasi vain 24 runkosarjaottelua loukkaantumisten vuoksi. Elokuussa 2015 hän joutui noin kuudeksi viikoksi sivuun Pietarissa pelatussa harjoitusturnauksessa ja joulukuussa Pöystin kauden päätti alavartalovamma.


title: Eetu Pöysti

text: Heinäkuussa 2016 Jokerit kauppasi Pöystin pelaajaoikeudet KHL:n kiinalaiselle laajennusjoukkue Kunlun Red Starille. Hän teki pian tämän jälkeen kauden 2016–2017 kattaneen sopimuksen joukkueen kanssa. Pöystin kausi päättyi kuitenkin loukkaantumisen vuoksi vain kuuden ottelun jälkeen syyskuun 2016 lopulla.


title: Eetu Pöysti

text: Pöysti siirtyi kaudeksi 2017–2018 kaksivuotisella sopimuksella KooKoohon. Hän pelasi kauden aikana loukkaantumisen vuoksi kuitenkin vain 29 ottelua.


title: Eetu Pöysti

text: Syyskuussa 2018 Pöystin ilmoitettiin lopettaneen pelaajauransa ja siirtyvän Suomi-sarjajoukkue Kiekko-Espoon apuvalmentajaksi Mikko Juutilaisen johtamaan valmennustiimiin.


title: Eetu Pöysti

text: Pöysti pelasi alle 20-vuotiaiden MM-kilpailuissa vuosina 2008 ja 2009. Hän pelasi myös alle 18-vuotiaiden MM-kilpailuissa vuonna 2007, jolloin Pöysti oli tehoilla 3+3=6 Suomen paras pistemies, maalintekijä ja syöttäjä. Hänet valittiin Saksaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi. Pöysti pelasi myös U-18 Junior World Cupissa vuonna 2006 ja samana vuonna World U-17 Hockey Challengessa.


title: Eetu Pöysti

text: Suomen A-maajoukkueessa Pöysti pelasi yhdeksän ottelua tehopistein 1+2=3. Hän teki A-maajoukkuedebyyttinsä Euro Hockey Challengessa 10. huhtikuuta 2014 Jyväskylässä Latviaa vastaan. Pöysti sai ottelussa yhden syöttöpisteen oltuaan kakkossyöttäjänä Tomi Sallisen tekemään maaliin. Hänen ensimmäinen A-maajoukkuemaalinsa syntyi Pöystin kolmannessa ottelussa 17. huhtikuuta 2014 Savonlinnassa Saksaa vastaan. Pöysti putosi lopulta viimeisten joukossa vuoden 2014 lopullisesta MM-joukkueesta.


title: Eetu Pöysti

text: Pöysti sairastui vuonna 2009 imusolmukesyöpään, josta hän kuitenkin parani. Hänen isosiskonsa on Miss Suomi 2009 Essi Pöysti. Sisarusten isä on eversti ja entinen SM-tason suunnistaja Timo Pöysti ja isoäiti hiihdon olympiamitalisti Toini Pöysti (o.s. Mikkola). Eetu Pöysti seurusteli noin 6,5 vuotta vuoden 2014 Miss Suomi -kilpailun ensimmäisen perintöprinsessa Krista Haapalaisen kanssa. Pari erosi ja heidän avoliittonsa päättyi tammikuussa 2014. Pöysti seurustelee nyt tennispelaaja Jari Hedmanin tyttären Clarissan kanssa.


title: Painonnosto kesäolympialaisissa 2004

text:
2004 kesäolympialaisissa kilpailtiin painonnostossa 15 eri painoluokassa. Miehillä luokkia oli kahdeksan ja naisilla seitsemän. Kilpailuareenana toimi Nikaia Olympic Weightlifting Hall.
Yhteensä 12 painonnostajaa hylättiin dopingrikkeiden vuoksi. Myös isäntämaa Kreikan Leonidas Sampanis jäi kiinni dopingin käytöstä. Sampanis oli kaksien edellisten olympialaisten hopeamitalisti ja voitti ennen hylkäystään pronssia 62 kilon sarjassa.


title: Painonnosto kesäolympialaisissa 2004

text: Venäjän miesten 77 kilogramman painoluokassa pronssille nostaneen Oleg Perepetšenovin dopingnäyte tutkittiin uudestaan vuonna 2012, ja siitä löydettiin klenbuterolia, minkä johdosta venäläinen menetti mitalinsa.


title: Léa Caurla

text: Léon Caurla (ent. Léa Caurla, s. 4. syyskuuta 1926) on entinen ranskalainen yleisurheilija, joka kilpaili pääasiassa pikajuoksuissa. Hän muutti kilpauransa jälkeen sukupuolensa mieheksi.


title: Léa Caurla

text: Léa Caurla saavutti Oslon EM-kilpailuissa 1946 naisten 200 metrin juoksussa pronssia ajalla 25,6 s sekä 4 × 100 metrin viestijuoksussa hopeaa ajalla 48,5 s. Hän muutti myöhemmin sukupuolensa mieheksi ja otti uudeksi etunimekseen Léon. Oslon viestijoukkueen jäsenistä myös Claire Brésolles vaihtoi sukupuolta.


title: Léa Caurla

text: Léa Caurla voitti Ranskan mestaruuden 100 metrin juoksussa vuonna 1947, 200 metrin juoksussa vuosina 1946 ja 1947, 800 metrin juoksussa vuonna 1945 sekä viisiottelussa vuonna 1947. Hän juoksi Ranskan ennätyksen 100 metrillä kerran, 200 metrillä neljä kertaa sekä 4 × 100 metrin viestissä kahdesti.


title: Claire Brésolles

text: Pierre Brésolles (ent. Claire Brésolles, s. 10. marraskuuta 1929) on entinen ranskalainen pikajuoksija. Hän muutti kilpauransa jälkeen sukupuolensa mieheksi.


title: Claire Brésolles

text: Claire Brésolles saavutti Oslon EM-kilpailuissa 1946 naisten 100 metrin juoksussa pronssia ajalla 12,2 s sekä 4 × 100 metrin viestijuoksussa hopeaa ajalla 48,5 s. Hän muutti myöhemmin sukupuolensa mieheksi ja otti uudeksi etunimekseen Pierre. Oslon viestijoukkueen jäsenistä myös Léa Caurla vaihtoi sukupuolta.


title: Claire Brésolles

text: Claire Brésolles voitti Ranskan mestaruuden 100 metrin juoksussa vuonna 1946. Hän juoksi Ranskan ennätyksen 100 metrillä kolmasti: ensin elokuussa 1946 Strasbourgissa ajan 12,3 s ja sitten Oslon EM-kilpailuissa kahdesti ajan 12,2 s. Lisäksi hän juoksi 4 × 100 metrin viestissä kahdesti Ranskan ennätyksen, joista edellinen oli Strasbourgissa juostu 49,7 s ja jälkimmäinen Oslon EM-kilpailujen hopeamitaliaika 48,5 s.


title: Höyhenpensas

text: Höyhenpensas ("Fothergilla major") on valkokukkainen pensas, jota kasvatetaan koristekasvina.


title: Höyhenpensas

text: Se kasvaa alle metrin korkuiseksi. Lehdet muistuttavat tervalepän lehtiä, ja niissä on kaunis, punainen syysväri. Valkoiset, erikoisen muotoiset höyhenmäiset kukat puhkeavat touko-kesäkuussa.


title: Höyhenpensas

text: Höyhenpensas kasvaa luonnonvaraisena Yhdysvalloissa Allegheny-vuoristossa


title: Gabe Khouth

text: Gabe Khouth (s. 2. marraskuuta 1972 Pohjois-Vancouver, Brittiläinen Kolumbia) on kanadalainen näyttelijä, joka on esiintynyt useimmiten independent-elokuvissa ja sci-fisarjoissa, kuten "Ihmemies MacGyver, Se, Kuuma piiri, " ja "Da Vincin murhatutkimukset". Hän on tehnyt myös dubbauksia animen parissa, sekä muutamia alkuperäisiä äänirooleja animaatioissa.


title: Gabe Khouth

text: Hänen veljensä on ääninäyttelijä Samuel Vincent.


title: Dawn of Relic

text: Dawn of Relic on suomalainen black/dark metalia soittava yhtye.


title: Dawn of Relic

text: Jukka Juntunen perusti Dawn of Relicin vuonna 1993. Ensimmäinen albumi, "One Night in Carcosa", julkaistiin vuonna 1999. Seuraava albumi "Lovecraftian Dark" ilmestyi vuonna 2003 yhtyeen uuden levy-yhtiön Season of Mistin kautta. Albumin kappaleiden sanoitukset perustuvat pitkälti kirjailija H. P. Lovecraftin tuotantoon.


title: Dawn of Relic

text: Yhtyeen viimeisin albumi on "Night on Earth", joka julkaistiin vuonna 2005. Levyllä lauloi muun muassa Deathchainista ja The Duskfallista tuttu Kai ”K.J. Khaos” Jaakkola. Yhtye jäi tauolle vuonna 2005, mutta ilmoitti palaavansa keikkalavoille vuonna 2009.


title: Seka-auto

text: Seka-auto tarkoittaa linja- ja kuorma-auton yhdistelmää, jossa on linja-auton matkustamoa pienempi matkustajatila sekä perässä tavaroiden kuljettamiseen tarkoitettu suhteellisen lyhyt lava. Seka-autot rakennettiin kuorma-auton alustoille. Niitä käytettiin reiteillä, joilta oli vaikea saada riittävää matkustajamäärää täysikokoiselle linja-autolle ja joilla tarvittiin tavarakuljetuksia. Seka-autoja oli Suomessa laajemmin käytössä ainakin 1920–1940-luvuilla. Muista Pohjoismaista sekä Yhdysvalloista on mainintoja seka-auton käytöstä vielä 1970-luvulla. Leikillisesti niitä kutsuttiin myös nimellä "sekajuna" (sekajuna tarkoittaa junaa, jossa on sekä tavara- että matkustajavaunuja). Myös nimitystä "kombineeri" on käytetty.


title: Seka-auto

text: Seka-autoliikenne käynnistyi Suomessa 1920-luvulla. Rahdin ja matkustajien kuljettaminen samalla ajoneuvolla linjojen kannattavuuden parantamiseksi kiinnosti liikennöitsijöitä erityisesti lama-aikoina ja syrjäseutujen liikenteessä. Varhaisemmissa seka-autoissa oli tyypillisesti yhdeksän matkustajapaikkaa, mutta myöhemmin paikkaluku kasvoi 13:een ja lopulta 20:een paikkaan. Myös lastikapasiteetti kasvoi.


title: Seka-auto

text: Seka-autoja valmistivat autokoritehtaista suurimmat sekä Oy Suomen Autoteollisuus Ab. Esimerkiksi Autokori Oy:n suunnittelemassa Volvo B22 -alustaisessa seka-autossa vuodelta 1937 oli 17 istumapaikkaa. Vuonna 1935 seka-autoja oli rekisterissä 280, mikä vastasi noin 15 prosenttia linja-autokannasta. Valmistustekniikka oli matkustamon osalta sama kuin ajankohdan linja-autoissakin. Tavaratilat olivat aluksi puurakenteisia ja avoimia lavoja, myöhemmin katettuja ja muuhun koriin paremmin sulautuvia.


title: Seka-auto

text: Linja-autoliikennöitsijät halusivat korostaa linja- ja seka-auton eroja. Niinpä Linja-autoliitto määritteli vuonna 1936 seka-autoksi korkeintaan seitsemän matkustajapaikkaa tarjoavan auton. Asetus moottoriajoneuvoliikenteestä (1937) määritteli matkustajapaikkojen vähimmäismääräksi yhdeksän. Seka-auton katsastaminen rinnastettiin 1946 linja-autoon (omnibus-autoon).


title: Seka-auto

text: Seka-autoliikennettä harjoittivat liikennöitsijöitten ohella kauppaliikkeet, meijerit sekä jopa suuret maatilat. Meijerit ja tilat käyttivät seka-autoja esimerkiksi maidon kuljetukseen tuottajilta jalostukseen. Kuoreveden Savon tilan käytössä oli 1930-luvulla säännöllistä liikennettä Kuorevedeltä Mänttään harjoittava seka-auto: ”Tavarat kulkivat auton kolme metriä pitkällä lavalla ja sisälle autoon mahtui kymmenkunta matkustajaa. Autosta käytettiinkin yleisesti nimitystä ’Savon sekajuna’.”


title: Seka-auto

text:
Linja-autoliikennöitsijöistä esimerkiksi J. M. Eskelisen Lapin Linjat -yrityksen ensimmäinen auto oli vuonna 1928 hankittu Chevrolet-seka-auto reitille Rovaniemi–Kittilä. Kannaksen Matka-auto Oy puolestaan hankki REO Safety Bus -seka-auton vuonna 1937. Se oli käytössä reitillä Viipuri–Kivennapa–Tonteri.
Käkisalmi–Sortanlahti–Viipuri-reitillä ajettiin muun muassa kalansaaliita Viipurin torille. Tätä tarkoitusta palveleva linja lähti Sortanlahdesta kello 1 yöllä ja oli perillä Viipurissa kello 6.45.


title: Seka-auto

text: Petsamon Liikenne Oy käytti Jäämerentien liikenteessä vuosimallin 1935 Ford-seka-autoa, joka oli varustettu lumiketjuilla ja suksilla.Petsamoon ajoivat seka-autolinjoilla myös esimerkiksi Nevakivi Oy ja Niilo Lindström. Rovaniemi-Petsamo-reitin pituus oli 517 km.


title: Seka-auto

text: Suomen viimeinen seka-autolinja toimi Valkeakoskella. Sitä liikennöi Väinö Hällilä.


title: Seka-auto

text: Seka-autojen määrä alkoi vähentyä sotien jälkeen. Vuoden 1950 lopussa Suomen ajoneuvorekisterissä oli 120 seka-autoa ja vuonna 1957, jolloin ne esiintyivät ajoneuvotilastoissa viimeistä kertaa omana ryhmänään, niitä oli enää 66. Eräänlainen seka-auton uusi tuleminen nähtiin 1990-luvulla, jolloin kuormitetuimmilla pikavuoroilla alettiin käyttää linja-autoja, joiden takaosassa oli koko auton korkuinen rahtitila umpikuorma-auton takaovineen ja jopa perälaitanostimineen.


title: Seka-auto

text:
Saksassa Kässbohrer rakensi ensimmäisen seka-auton 1907. Yritys sai ”linja-auton ja kuorma-auton käytännölliselle yhdistelmälle” patentin 1910. Myös Saurer valmisti 18-istuma- ja 10-seisomapaikkaista seka-autoa, jossa oli erillinen ohjaamo.
Tanskassa, Norjassa ja Ruotsissa oli Scania-Vabiksen, Volvon ja Mercedes-Benzin alustalle rakennettuja seka-autoja, joista käytettiin kombibuss-nimitystä. Ruotsissa seka-auto sai sekamuotoisen tarueläimen mukaan myös nimen "skvader". Siellä seka-autoja käytettiin maatilojen maidonkuljetuksessa ennen varsinaisten maitoautojen (maidonkuljetukseen tarkoitettujen säiliöautojen) yleistymistä. 1970-luvulle tultaessa seka-autot katosivat liikenteestä.


title: Seka-auto

text:
Nykyään Ruotsissa on joitakin entistettyjä seka-autoja. Esimerkiksi JämtlandsBuss on hankkinut ja entistänyt Volvo B 727:n vuosimallia 1953.
Kungliga Poststyrelsenin PS K90, Scania-Vabisin ja korivalmistaja Molinverkenin tekemä 13-paikkainen skvader on valmistettu 1949.
Se lahjoitettiin käytöstä poistettuna Svenska Spårvägssällskapet -yhdistykselle 1967.


title: Seka-auto

text: Australiassa Western Australian Government Railways -yhtiö otti 1949 käyttöön seka-auton. Nimitys oli "passenger-freighter".


title: Seka-auto

text: Yhdysvalloissa Great Northern Railway tilasi Kenworth Truck Companylta 12 seka-autoa, niitä käytettiin Montanan osavaltiossa. Ajoneuvo tunnettiin nimellä "bruck" (yhdistelmä sanoista "bus" ’linja-auto’, ja "truck" ’kuorma-auto’). Great Northern’s 101 -bruckin kapasiteetti oli 20 matkustajaa ja seitsemän tonnia rahtia. Auto on kolmiakselinen. Sitä käytettiin vuosina 1951–1971. Esimerkiksi reitillä Kalispellista Whitefishiin se korvasi moottorijuna Galloping Goosen, joka oli kirjaimellisesti sekajuna käsittäessään pienen matkustajaosaston ja yhden tavaravaunun. Great Northern's 101 on entistetty.


title: Seka-auto

text:
Seka-auton nykyaikaisia sovelluksia ovat niin sanotut työkunta-autot. Ne ovat kuorma-autoja, joissa on normaalia pitempi ohjaamo ja vastaavasti kuorma-auton lavaa lyhyempi yleensä katettu tavaratila, jossa työkunta kuljettaa tilaa vieviä työkoneita ja muita välineitä. Jotkut keikkabussit sekä eräät huoltoautot ja erikoisautot ovat rakenteellisesti seka-autoja. Myös eräissä paloautoissa käytetään ”seka-auton rakennetta”.
Väinö Linnan "Täällä Pohjantähden alla" -trilogian kolmannessa osassa kerrotaan Lauri Kiviojan hankkimasta seka-autosta: ”Laurin kyläläisille lupaama ihme oli niin sanottu sekajuna eli yhdistetty linja- ja kuorma-auto.” Auto oli Volvo-merkkinen.


title: Seka-auto

text: Kalle Päätalon Iijoki-sarjaan kuuluvassa romaanissa "Nuoruuden savotat" kerrotaan seka-auton liikenteestä seuraavasti: ”Pian alkoi liikennöidä ensimmäinen vakituisia vuoroja ajava seka-auto, 'sekajuna', samoja maanteitä. Auto piti keskuspaikkanaan Kuusamoa, josta ajoi rengasta Kuusamo - Taivalkoski - Jokijärvi - Irni - Kuusamo. Kierroksensa sekajuna (etuosaltaan kuin pieni linja-auto, perässä lyhyt lavannysä) kulki vuorotellen kumpaankin suuntaan.” Päätalon maininta sijoittuu vuoteen 1936..


title: Seka-auto

text: Seppo Ervasti mainitsee samanlaista liikennettä olleen Kuusamon toisissa osissa jo aikaisemmin: ”1930-luvun alussa Kuusamon osuuskauppa alkoi harjoittaa niin kutsuttua sekajunaliikennettä. Tämä kulkuneuvo oli kuorma-auton ja linja-auton yhdistelmä eli pienoisbussi, jossa oli pieni lava. Tämä sekajuna liikennöi vuoropäivin kirkolta Vuotungin kautta Paanajärvelle ja sieltä Sovakylän kautta Liikaseen, mistä tultiin Käylän kautta kirkonkylään, ja joka toinen päivä reitti ajettiin toisin päin.”


title: Kalle Korhonen (jääkäri)

text: Kalle Leonhard Korhonen () oli suomalainen jääkärivänrikki. Hän oli monta sotaa nähnyt veteraani, joka oli talvisodassa vääpelinä muun muassa torjumassa Summassa ylivoimaista vihollista.


title: Kalle Korhonen (jääkäri)

text: Hänen vanhempansa olivat maanviljelijä Lauri Korhonen ja Elsa Moilanen. Hänet vihittiin avioliittoon vuonna 1925 Sigrid Elviira Honkasen kanssa.


title: Kalle Korhonen (jääkäri)

text: Korhonen kävi kansakoulun.


title: Kalle Korhonen (jääkäri)

text: Korhonen työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 9. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamalta paluun jälkeen hänet 10. heinäkuuta 1917 alkaen pataljoonan 2. konekiväärikomppaniaan.


title: Kalle Korhonen (jääkäri)

text: Korhonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi kiväärinjohtajaksi 10. jääkäripataljoonan konekiväärikomppaniaan, josta hänet siirrettiin 12. huhtikuuta 1918 alkaen joukkueenjohtajaksi 2. Jääkärirykmentin 6. jääkäripataljoonan konekiväärikomppaniaan. Hän otti osaa sisällissodan taisteluihin Tampereella ja Karjalankannaksella muun muassa Kuokkalassa.


title: Kalle Korhonen (jääkäri)

text: Korhonen siirrettiin sisällissodan jälkeen 18. heinäkuuta 1918 alkaen koulutusaliupseeriksi Pioneerikoulutuspataljoonaan ja 1. marraskuuta 1918 alkaen Porin jalkaväkirykmentti 2:een, joka tunnettiin myöhemmin nimellä Savon jääkärirykmentti. Rykmentissä hänet määrättiin 1. kesäkuuta 1919 alkaen 3. konekiväärikomppanian vääpeliksi.


title: Kalle Korhonen (jääkäri)

text: Korhonen osallistui vuonna 1920 Porajärven puolustukseen, jonka jälkeen hän erosi armeijasta 1. lokakuuta 1920 ja siirtyi Suojeluskuntajärjestön palvelukseen 1. marraskuuta 1920 ja hänet sijoitettiin konekiväärinohjaajaksi Kyminlaakson suojeluskuntapiiriin, missä hän palveli 1. joulukuuta 1920 saakka. Takaisin armeijan palvelukseen Korhonen astui 1. joulukuuta 1920 ja hänet sijoitettiin Savon jääkärirykmentin 3. konekiväärikomppaniaan. Armeijasta hän erosi jälleen 31. toukokuuta 1922, mutta astui takaisin palvelukseen jo 18. heinäkuuta 1923 ja tällä kertaa hänet sijoitettiin vääpeliksi Porin rykmenttiin 2. konekiväärikomppaniaan. Rykmentissä hänet siirrettiin 1. elokuuta 1928 II pataljoonan rehumestariksi ja 1. toukokuuta 1934 alkaen 1. komppanian varusmestariksi sekä 1. marraskuuta 1934 alkaen 3. komppanian ase- ja ampuma-aliupseeriksi kunnes 1. kesäkuuta 1937 hänet viimein siirrettiin I pataljoonan keittiömestariksi.


title: Kalle Korhonen (jääkäri)

text: Korhonen osallistui talvisotaan vääpelinä Jalkaväkirykmentti 15:ssä ja osallistui taisteluihin Summassa, Suokannassa ja Viipurissa. Välirauhan aikana hän jatkoi samassa tehtävässä.


title: Kalle Korhonen (jääkäri)

text: Jatkosodan puhjetessa hänet siirrettiin muonitusvääpeliksi Jalkaväen aliupseerikouluun, josta hänet siirrettiin edelleen muonavarastonhoitajaksi Jalkaväenkoulutuskeskus 15:een. Vuonna 1942 hänet siirrettiin talousupseeriksi Sotavankileiri 6:een, mistä hänet siirrettiin vuonna 1944 leiripäällikön apulaiseksi Sotavankileiri 7:ään. Leirillä hän kumminkin sairastui ja joutui hoidettavaksi sotasairaalaa, mistä päästyään hän erosi vakinaisesta palveluksesta vuonna 1944. Sotien jälkeen hän teki tilapäistöitä ja joutui vuonna 1956 sairaalahoitoon Turkuun. Hänet haudattiin Turkuun.


title: Ruhengeri

text: Ruhengeri on Ruandan toiseksi suurin kaupunki Kigalin jälkeen. Se sijaitsee maan pohjoisprovinssissa. Asukkaita on 104 170 (2008). Kaupunkia palvelee lentoasema (IATA: RHG, ICAO: HRYU).


title: Monique Drilhon

text: Monique Dubreuilh (o.s. Drilhon, s. 16. joulukuuta 1922 Bordeaux, Ranska) on entinen ranskalainen pikajuoksija.


title: Monique Drilhon

text: Monique Drilhon saavutti Oslon EM-kilpailuissa 1946 hopeaa 4 × 100 metrin viestijuoksussa ajalla 48,5 s. Viestijoukkueen jäsenistä Claire Brésolles ja Léa Caurla vaihtoivat myöhemmin sukupuolensa mieheksi. Drilhon osallistui Oslossa myös 100 metrin juoksuun, jossa hän karsiutui välierissä ajalla 12,7 s.


title: Monique Drilhon

text: Drilhon voitti Ranskan mestaruuden sekä sadan että 200 metrin juoksussa vuonna 1943. Hän juoksi kahdesti Ranskan ennätyksen 4 × 100 metrin viestissä elokuussa 1946: ensin Strasbourgissa ajan 49,7 s ja sitten Oslon EM-kilpailuissa ajan 48,5 s.


title: Jussi Korhonen (jääkäri)

text: Julius Juho (Jussi) Korhonen () oli suomalainen jääkärivääpeli ja Viron armeijan vänrikki. Hän oli monen sodan veteraani ja heimosoturi.


title: Jussi Korhonen (jääkäri)

text: Hänen vanhempansa olivat mekaanikko Vilho Korhonen ja Anna Gustava Ala-aho. Hänet vihittiin avioliittoon vuonna 1920 Matilda Lehkosen kanssa, joka kuoli vuonna 1929.


title: Jussi Korhonen (jääkäri)

text: Korhonen kävi kansakoulun ja kauppakoulua.


title: Jussi Korhonen (jääkäri)

text: Korhonen työskenteli kirjaltajana Torniossa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 13. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet komennettiin 29. syyskuuta 1917 Suomalaisen sotilaskäsikirjan painatustyöhön Berliiniin. Takaisin komppaniaansa hän palasi hieman ennen pataljoonan kotiuttamista helmikuun alussa vuonna 1918.


title: Jussi Korhonen (jääkäri)

text: Korhonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan komppanian vääpeliksi ja joukkueenjohtajaksi 1. Jääkärirykmentin 2. jääkäripataljoonan 1. komppaniaan. Hän otti osaa sisällissodan taisteluihin Lempäälässä, Kämärällä ja Viipurissa.


title: Jussi Korhonen (jääkäri)

text: Korhonen siirrettiin sisällissodan jälkeen suoritetussa armeijan uudelleenjärjestelyssä Kaartin jääkäripataljoonaan, missä hän toimi vääpelinä 4. komppaniassa. Armeijasta hän erosi ja astui Suojeluskuntajärjestön palvelukseen 28. lokakuuta 1918 ja hänet sijoitettiin paikallispäälliköksi Ruoveden suojeluskuntaan.


title: Jussi Korhonen (jääkäri)

text: Ruoveden suojelukunnasta hän erosi 8. tammikuuta 1919 ja liittyi Viron vapaussotaan lähteviin joukkoihin. Viron vapaussodassa hän toimi 23. tammikuuta 1919 alkaen joukkueenjohtajana Pohjan Poikain rykmentin I pataljoonan 1. komppaniassa ja 1. helmikuuta 1919 alkaen saman komppanian päällikkönä. Hän otti osaa vapaussodan taisteluihin muun muassa Luhde-Grosshofissa, Valkissa, Koikylässä, Marienburgissa ja Petserin rintamanosalla. Käymissään taisteluissa hän haavoittui 18. maaliskuuta 1919 Telvan kylää vastaan tehdyssä hyökkäyksessä.


title: Jussi Korhonen (jääkäri)

text: Viron armeijan leivistä hän erosi 31. maaliskuuta 1919 ja matkusti Suomeen ja liittyi heimosotaan Aunukseen lähteviin joukkoihin keväällä 1919. Hän otti osaa Karjalan (Aunuksen) retkikuntaan, missä hän osallistui Aunuksen kaupungin ympäristössä käytyihin taisteluihin.


title: Jussi Korhonen (jääkäri)

text: Sotaretkeltään palattuaan hän toimi 1. heinäkuuta 1919 lähtien paikallispäällikkönä Anttolan suojeluskunnassa, mistä hän muutti 1. elokuuta 1920 Alavudelle ja toimi siellä 15. toukokuuta 1922 alkaen paikallispäällikkönä Alavuden suojeluskunnassa. Korhonen erosi Alavuden suojeluskunnasta ja astui takaisin armeijan palvelukseen 1. tammikuuta 1923 ja hänet sijoitettiin vääpeliksi Viipurin rykmentin 5. komppaniaan, missä hän toimi 12. toukokuuta 1923 lähtien rykmentin esikuntavääpelinä. Armeijasta hän erosi uudemman kerran 31. joulukuuta 1923 ja työskenteli sen jälkeen konelatojana eri kirjapainoissa muun muassa vuosina 1933 - 37 Uudessa Suomessa.


title: Jussi Korhonen (jääkäri)

text: Korhonen osallistui talvisotaan joukkueenjohtajana Jalkaväkirykmentti 16:ssa ja otti osaa taisteluihin Tolvajärvellä ja Aittojoella. Jatkosodan puhjettua hänet määrättiin joukkueenjohtajaksi Jalkaväkirykmentti 26:een. Jatkosodassa hän osallistui Kavantsaaren taisteluun, missä hän haavoittui 23. elokuuta 1941.


title: Aarne Korhonen

text: Aarne Vilho Korhonen () oli suomalainen jääkäriluutnantti. Hän oli monen sodan veteraani, joka joutui jättämään kotinsa evakkona jatkosodan jälkeen.


title: Aarne Korhonen

text: Hänen vanhempansa olivat tilanhoitaja Daniel Korhonen ja Sofia Augusta Koskinen. Hänet vihittiin avioliittoon vuonna 1924 Varpu Vesalaisen kanssa.


title: Aarne Korhonen

text: Korhonen kävi kansakoulun ja Räisälän kansanopiston vuosina 1910–1911 sekä suoritti viidennen luokan Viipurin reaalikoulussa vuonna 1926. Hän suoritti Suojeluskuntain päällystökoulun Viipurissa vuonna 1921 ja Reserviupseerikoulun vuonna 1926.


title: Aarne Korhonen

text: Korhonen työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 14. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Aarne Korhonen

text: Korhonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 2. komppaniaan. Hän otti osaa sisällissodan taisteluihin Lempäälässä, Vuohiniemellä ja Kelhossa, missä hän haavoittui pahasti 7. huhtikuuta 1918.


title: Aarne Korhonen

text: Korhonen määrättiin sisällissodan jälkeen 25. heinäkuuta 1918 alkaen koulutusaliupseeriksi Kaartin jääkäripataljoonan 2 komppaniaan, josta hänet siirrettiin 2. joulukuuta 1918 Helsingin etappipataljoonaan, missä hän toimi 1. komppaniassa koulutusaliupseerina ja komppanianvääpelinä ja 25. toukokuuta 1919 hänet siirrettiin koulutusaliupseeriksi Keski-Suomen rykmentin 8. komppaniaan.


title: Aarne Korhonen

text: Armeijasta hän erosi 30. syyskuuta 1920 ja astui Suojeluskuntajärjestön palvelukseen 1. marraskuuta 1920 ja hänet sijoitettiin paikallispäälliköksi Räisälän suojeluskuntaan. Suojeluskunnasta hän erosi 6. helmikuuta 1921 ja astui takaisin armeijan palvelukseen 1. huhtikuuta 1925 ja hänet sijoitettiin Karjalan kaartin rykmenttiin, missä hän toimi 2. konekiväärikomppanian vääpelinä. Toistamiseen hän erosi armeijasta 19. toukokuuta 1929 ja työskenteli sen jälkeen metsätyönjohtajana ja maanviljelijänä Räisälässä, missä hän kuului edelleen Räisälän suojeluskunnan esikuntaan.


title: Aarne Korhonen

text: Korhonen otti osaa talvisotaan aluksi joukkueenjohtajana ja myöhemmin komppanianpäällikkönä Erillisessä Pataljoona 6:ssa ja Jalkaväkirykmentti 23:ssa. Hän otti osaa talvisodan taisteluihin Raudussa, Metsäpirtissä, Sakkolassa, Vuokselassa, Kiviniemellä, Keljassa ja Taipaleella. Välirauhan aikana hän jatkoi edelleen samassa yksikössä yksikön päällikkönä.


title: Aarne Korhonen

text: Jatkosodan puhjettua hänet siirrettiin Käkisalmen sotilaallisen hallintopiirin kansanhuoltotehtäviin, missä tehtävissä hän toimi koko sodan ajan. Hän otti osaa jatkosodassa Itä-Kannaksen kuntien evakuoimiseen vuonna 1944. Sotien jälkeen hän muutti siirtolaisena Harjavaltaan, jossa hän työskenteli maanviljelijänä vuodesta 1948 alkaen. Harjavallassa hän toimi vuosina 1945–1949 siirtoväen huollon johtajana.


title: Michael Luckoff

text: Michael “Mickey” Luckoff on yhdysvaltalainen yritysjohtaja, joka on toiminut sanfranciscolaisen KGO-radioaseman hallituksen puheenjohtajana ja toimitusjohtajana vuodesta 1975 alkaen. Sen lisäksi hän on hoitanut samoja tehtäviä myös sanfranciscolaisella KSFO-asemalla vuodesta 1995 ja oaklandilaisella Radio Disneyn omistamalla KMKY-asemalla vuodesta 1998.


title: Michael Luckoff

text: Michael Luckoff nimettiin Radio Hall of Fameen vuonna 2008.


title: Laiterla

text: Laiterla on kylä Etelä-Halikossa, Varsinais-Suomessa. Kyläalue koostuu Kokkilantien ja Kaninkolantien väliin jäävistä muutamasta mäestä, joille kylän muutamat asuintalot on rakennettu.


title: Laiterla

text: Laiterlaa rajaavat Kaninkola, Suppala ja Immala. Kylän korkein kohta on Suppalan rajalla oleva Salonmäki. Laiterlan eteläosassa mäkien välissä on pieni alue niittyä ja viljelysmaata. Pienen kyläalueen ainoa kunnallispalvelu on kirjastoauton pysäkki.


title: Laiterla

text: Laiterla sijaitsee Purilanjokilaaksossa, missä on Halikonjokilaakson lisäksi Halikon vanhimmat kylät. Laiterlan perustamisajankohtaa ei tiedetä, mutta 1300-luvulla se oli jo olemassa. Laiterlassa on alkujaan ollut kaksi kantatilaa, joista toinen on hävinnyt 1700-luvun lopun isojakoon menneessä. Laiterlan päätilalla on lähteiden mukaan ollut vain yksi torppa, eikä tilaluku kasvanut torpparilain saati siirtoväen asutuksen myötä, minkä vuoksi Laiterla on jäänyt yhdeksi pienimmistä Halikon kylistä.


title: Hernesypressi

text: Hernesypressi ("Chamaecyparis pisifera") on ainavihanta puu valesypressien suvussa. Se voi kasvaa jopa 50 metriä korkeaksi. Koristekasveiksi on jalostettu kääpiömuotoja. Laji on saanut suomenkielisen nimensä herneitä muistuttavista kävyistään.


title: Hernesypressi

text: Hernesypressiä kasvatetaan Japanissa huonekalu- ja rakennuspuuksi. Sen puuaines on kellertävää ja tuoksuu sitrukselta. Sitä näkee koristekasvina myös Japanin ulkopuolella. Suotuisilla paikoilla se menestyy myös Etelä-Suomessa.


title: Hernesypressi

text: Hernesypressi on ainavihanta, usein suorarunkoinen, yleensä noin 20 metrin korkeuteen kasvava havupuu. Tietyillä paikoilla se voi saavuttaa noin 50 metrin korkeuden. Latvus on kartiomainen ja suhteellisen avoin. Kaarna on punaruskeaa, säikeistä ja hilseilee pitkinä suikaleina.


title: Hernesypressi

text: Lehdet ovat tavallisesti suomumaisia, teräväkärkisiä ja noin 3 millimetriä pitkiä. Ne ovat kiinnittyneet versoihin vastakkaisesti neljässä rivissä. Versot lehtineen ovat litteitä, yläpinnalta kiiltävän tummanvihreitä, alapinnalta vaaleampia. Nuorilla yksilöillä on neulasmaisia, noin 6 millimetriä pitkiä lehtiä. Eräillä viljelylajikkeilla on pysyvästi nuoren yksilön lehdet.


title: Hernesypressi

text: Pyöreät kävyt ovat pieniä, 5–8 millimetriä halkaisijaltaan. Ne ovat aluksi vihreitä ja muuttuvat kypsyessään tummanruskeiksi. Kävyissä on yleensä kymmenen käpysuomua, viitenä vastakkaisena parina neljässä rivissä. Jokaisessa käpysuomussa on 1–2 noin kaksi millimetriä pitkää siementä.


title: Hernesypressi

text: Hernesypressi kasvaa luonnonvaraisena vain Japanissa lauhkean vyöhykkeen kosteilla alueilla. Sitä kasvatetaan koristepuuna laajalti muualla maailman lauhkean vyöhykkeen alueilla.


title: Hernesypressi

text: Hernesypressi on laajalti käytetty koristepuu, ja siitä on lukuisia väritykseltään, kasvutavaltaan ja muodoltaan eroavia viljelylajikkeita.


title: Hernesypressi

text: Hernesypressin puuta käytetään varsinkin Japanissa rakentamiseen, ja se on historiallisesti ollut hyvin arvostettua.


title: Suppala

text: Suppala on kylä Etelä-Halikossa Kokkilantien varrella. Kylä on tunnettu sen eteläosissa sijaitsevasta pirunpellosta ja Suppalan hiidenkirnusta.


title: Suppala

text: Koko kylän asutus on keskittynyt Kokkilantien varteen Koppurimäen itäreunalle. Suppalan eteläosiin kuuluu 81 metriä korkea metsäinen Pirunvuori, jolta löytyy useita jääkauden merkkejä. Mäkien väliin jäänyt alue on niitty- ja viljelysmaata. Niittyalueelta saa kaksi pientä puroa alkunsa, joista toinen laskee Purilanjokeen ja toinen Valttilan läpi Halikonlahteen.


title: Suppala

text: Suppala on halikkolainen varhaiskeskiaikainen kylä, josta ensimmäiset maininnat ovat 1400-luvun alusta, missä mainitaan rälssimies Klemet Suppala. Uuden ajan alussa Suppala kuului kirkolle, jolta se siirtyi Vuorentaan kartanon omistukseen. Kylässä ei koskaan ollut torppia, ja ensimmäiset lohkotilat tulivat vasta 1920- ja 1930-luvuilla. Siirtoväelle kylästä lohkottiin muutama tila. Suppalan asutus kuitenkin alkoi kasvaa vasta 1900-luvun loppupuolella.


title: Skælskør

text: Skælskør on noin 6 500 asukkaan kaupunki Slagelsen kunnassa Tanskassa. Vuoden 2006 loppuun asti se muodosti oman Skælskørnin kuntansa. Skælskør sijaitsee Själlannin hallinnollisella alueella.


title: Skælskør

text: Skælskørissä perustettiin vuonna 1883 Harboes Bryggeri -panimo.


title: Skælskør

text: Kaupungissa asuu ja työskentelee monia taiteilijoita ja keraamikkoja, ja siellä järjestetään vuosittain keramiikkafestivaali.


title: Vaaralampi (Oulu)

text: Vaaralampi on pieni järvi Jokikokon kylän lähellä Nuorittan kaupunginosassa Oulussa Hetekyläntien tuntumassa. Suorantainen järvi sijaitsee Vaaraselän, Halmeen ja Laukkuselän harjujen muodostamassa laaksossa, ja se on varustettu virkistyskalastukseen.


title: Vaaralampi (Oulu)

text: Järven rannalle on Ylikiimingin kalastuskunta rakentanut 140 metrin pituisen ja noin kahden metrin levyisen puukantisen kalastuslaiturin, joka on suunniteltu myös liikuntarajoitteisia henkilöitä silmällä pitäen. Laituri otettiin käyttöön toukokuussa 2008. Lisäksi järven rannalla on kiinteä kota.


title: Vaaralampi (Oulu)

text: Vaaralampeen istutetaan ajoittain kirjolohta ja taimenta.


title: Nové Město na Moravě

text: Nové Město na Moravě () on vuonna 1250 perustettu 10 708 asukkaan (2009) kaupunki Tšekin tasavallan Vysočinan läänissä.


title: Nové Město na Moravě

text: Kaupungin luoteispuolella sijaitsee alueen tärkein talviurheilukeskus Vysočina Arena. Siellä on järjestetty esimerkiksi ampumahiihdon maailmanmestaruuskilpailut 2013. Myös Tour de Skin osakilpailuja ja ampumahiihdon Euroopan-mestaruuskilpailut 2008 on järjestetty Nové Městossa.


title: Korpus

text: Korpus (latinan sanasta "corpus", kokoelma tai kirjaimellisesti keho) on tarkoin määrätty ja koottu joukko kirjoitetun kielen tekstejä (tekstikorpus) tai puhutun kielen nauhoitteita (puhekorpus), jotka on poimittu aidoista teksteistä ja tilanteista. Niitä käytetään kieltä koskevien hypoteesien testaamiseen yhdestä tai useammasta kielestä tai joistakin niiden ominaisuuksista.


title: Korpus

text: Tarkastelun kohteina voivat olla esimerkiksi seuraavanlaiset kysymykset:


title: Austroraptor

text: Austroraptor (nimen merkitys: "etelän varas") oli dromaeosaureihin kuulunut, lihaa syönyt teropodi. Se eli 70 miljoonaa vuotta sitten myöhäisliitukaudella Campania/Maastricht-vaiheella. "Austroraptorin" fossiileja on löydetty Argentiinasta.


title: Austroraptor

text: "Austroraptor" tarkoittaa "etelän varasta". Nimi tulee latinan kielen sanoista "austral" (etelän) ja "raptor" (ryöstäjä, ryöväri, varas). Nimen ensimmäinen osa viittaa eteläiseen Etelä-Amerikkaan. Lajiepiteetti "cabazai" kunnioittaa yhden argentiinalaisen museon perustajaa, Héctor Cabazaa.


title: Austroraptor

text: "Austroraptor" oli arviolta viisi metriä pitkä ja noin 370 kilogrammaa painava. Kallon pituus oli 80 senttimetriä. "Austroraptor" on suurin Etelä-Amerikasta tunnettu dromaeosauri.


title: Austroraptor

text: "Austroraptorilla" oli lyhyet raajat, ja sen uskotaan olleen vikkelä ja nokkela eläin. Tutkijat kuvailivat "Austroraptoria" ulkonäöltään ""Tyrannosaurus rexin" pikkuveljeksi". Tutkijoiden mukaan on myös mahdollista, että dinosaurus saattoi olla höyhenpeitteinen.


title: Austroraptor

text: "Austroraptorilla" on monia ominaisuuksia, jotka tekevät siitä ainutlaatuisen muiden dromaeosaurien joukossa. Sillä oli suhteellisen pienet eturaajat, jotka olivat muilla dromaeosaureilla yleensä hyvin kehittyneet saadakseen paremman otteen saaliista. "Austroraptorin" kallo oli melko kapea ja pitkänomainen, mikä osoittaa, että siltä puuttui kehittyneet purulihakset, mikä puolestaan tarkoittaa suhteellisen heikkoa puruvoimaa. Hampaat eivät olleet sahalaitaiset tai sivusuuntaisesti tiivistyneet, kuten muilla dromaeosaureilla. Sen sijaan ne olivat kartion muotoiset ja sopivat enemmän saaliin kiinnipitämiseen.


title: Austroraptor

text: "Austroraptorin" jäänteet löydettiin Río Negron maakunnassa, Argentiinassa. Holotyyppi sisältää muun muassa osittaisen kallon, hampaallisen yläleuan, viisi kaulanikamaa, kaksi selkänikamaa, kylkiluita, oikean olkaluun, sormiluun, vasemman reiden, oikean säären, nilkkaluita ja varvasluita. Toiseen samalta alueelta löydettyyn yksilöön kuuluu luita, joita ei esiinny holotyypissä.


title: Austroraptor

text: "Austroraptor" oli lihansyöjä. On uskottavaa, että se saattoi keskittyä vain yhdenlaisen saaliin saalistamiseen. Alikehittyneet kädet tarkoittavat, että se saalisti mahdollisesti pienempiä eläimiä suurempien sijaan. "Austroraptorin" kuvailijat myös vertasivat sen kartiomaisten hampaiden olevan samankaltaiset kuin spinosaureilla. Näiden kahden ominaisuuden ja heikon puruvoiman tuloksena kyseessä oli saalistaja, joka oli sopeutunut paremmin pienten eläinten saalistamiseen, huolimatta sen suuresta koosta.


title: Austroraptor

text: On myös mahdollista, että "Austroraptor" saattoi olla enemmänkin raadonsyöjä, joka käytti kokoaan häätääkseen pienemmät pedot pois tappamiensa saaliiden luota, samalla kun "Austroraptor" käytti nopeuttaan vältelläkseen sitä suurempia petoja. Tämä ei tosin tue sen erityisten hampaiden olemassaoloa. "Austroraptorin" kartiomaiset hampaat sopivat pienten ja mahdollisesti liukkaiden saaliiden, kuten kalojen kiinnipitämiseen, ei lihan repimiseen ruhosta. Lisäksi, aivan kuin spinosaurit käyttivät suuria käden kynsiään kalojen repimiseen, "Austroraptor" saattoi käyttää sirppikynsiään samalla lailla. Vaikka sirppikynnet liittyivät enemmän puukottamiseen kuin viiltelyyn, niillä saattoi silti pystyä nappaamaan pieniä eläimiä, jolloin kartiomaiset hampaat ja heikot leukalihakset eivät olleet esteenä.


title: Austroraptor

text: Näiden asioiden perusteella "Austroraptorin" saalistaminen saattoi olla sellaista, että se käytti nopeuttaan jahdatakseen pieniä eläimiä, ja kynsiään puukottaakseen niitä selkään. "Austroraptor" saattoi lisäksi käyttää kynsiään napatakseen kaloja matalassa vedessä, missä se saattoi sitten kerätä niitä erityisillä hampaillaan, pitämällä niitä tiukasti kiinni suussaan. Rannalla se saattoi sitten käyttää kynsiään paloitellakseen kalat sopivan kokoisiksi paloiksi helpottaakseen syömistä.


title: Eetu Uusikylä

text: Eetu Uusikylä (s. 23. elokuuta 1994) on oululainen kirjailija, joka on kirjoittanut kaksi kirjaa. Ensimmäinen kirja, "Hohtavasiipinen kurki", ilmestyi vuonna 2005 ja "Super Jack" 2007. "Super Jack" kertoo nuoresta jääkiekkoilijasta ja hänen ihanteestaan, legendaarisesta jääkiekkoilijasta Holger Granströmistä. Uusikylä pelaa jääkiekkomaalivahtina Haukiputaan Ahmojen juniorijoukkueessa.


title: Laitahyökkääjä

text: Laitahyökkääjä on käytetty nimitys pelipaikalle. Laitahyökkääjät vastaavaat pääasiallisesti hyökkäyspelaamisesta yhdessä keskushyökkääjän kanssa. Normaalissa pelitilanteessa he ovat hyökkäyssuuntaan nähden kentällisen ylimmiksi ryhmittyneet pelaajat. Tyypillisiä lajeja, joissa käytetään laitahyökkääjätermiä ovat jääkiekko ja salibandy. Usein laitahyökkäjät erotetaan pääasiallisen sijoittumisen mukaan oikeaan ja vasempaan laitahyökkääjään.


title: Puolustaja

text: Puolustaja on joukkuepelissä pelaaja, jonka ensisijainen tehtävä on estää vastustajaa tekemästä maalia ja tukea hyökkääjiä.


title: Puolustaja

text: Jääkiekossa puolustajat jaetaan usein hyökkääviin ja puolustaviin puolustajiin. Hyökkäystilanteessa hyökkäävä puolustaja on puolustavaa puolustajaa korkeammalle. Tyypillisesti puolustajat ovat hyökkääjiä kookkaampia, mistä on heille etua taklatessa ja otettaessa vastaan taklauksia.


title: Antony Sher

text: Sir Antony Sher (s. 14. kesäkuuta 1949 Kapkaupunki, Etelä-Afrikka) on englantilainen elokuva- ja teatterinäyttelijä. Hänet tunnetaan rooleistaan muun muassa elokuvissa "Jenkit", "Teräsmies II", "Hänen majesteettinsa rouva Brown", "Rakastunut Shakespeare" ja "Primo". Hän on näytellyt myös televisiosarjassa "The History Man".


title: Antony Sher

text: Sher kasvoi Etelä-Afrikassa, mutta muutti Lontooseen opiskellakseen näyttelemistä Webber Douglas Academy of Dramatic Artissa. Hän opiskeli koulussa vuosina 1969–1971.


title: Antony Sher

text: Sher on saanut urallaan muun muassa kaksi Laurence Olivier -palkintoa (1985, 1997) ja yhden SAG-palkinnon (1997). Hänet aateloitiin vuonna 2006.


title: Hiljaiset sillat

text: Hiljaiset sillat on Clint Eastwoodin ohjaama ja tuottama draamaelokuva vuodelta 1995. Elokuva pohjautuu Robert James Wallerin romaaniin "The Bridges of Madison County". Sen pääosissa näyttelevät Eastwood ja Meryl Streep. Elokuva on saanut runsaasti palkintoja ja palkintoehdokkuuksia.


title: Hiljaiset sillat

text: Kehyskertomuksessa Francesca Johnsonin (Meryl Streep) lapset löytävät nyt jo kuolleen äitinsä päiväkirjat, joissa palataan vuoden 1965 tapahtumiin. Francesca asuu perheensä kanssa maatilalla Iowassa. Hän saa urautuneeseen arkeensa hengähdystauon miehen ja lasten lähdettyä neljäksi päiväksi maatalousmessuille. Pian tämän jälkeen hänen luokseen tulee "National Geographic" -lehden valokuvaaja Robert Kincaid (Eastwood), joka tekee juttua seudun kuuluisista katetuista silloista. Hän kysyy, mistä näitä löytää ja Francesca lähtee opastamaan. Ennen pitkää he rakastuvat toisiinsa.


title: Hiljaiset sillat

text: Filmgoer-sivuston Antti Honkala pitää kehyskertomusta elokuvassa pienenä miinuksena, sillä muut näyttelijät eivät yllä pääosanesittäjien tasolle, ja nykyaikaan sijoittuvat kohtaukset latistavat tunnelmaa. Elokuva on kuitenkin poikkeuksellisen älykäs romanttinen draama, joka todistaa Eastwoodin kyvykkyydestä sekä ohjaajana että näyttelijänä.Streep oli ehdolla roolistaan kymmenettä kertaa Oscar-palkintoon. Lisäksi elokuva oli ehdolla parhaan elokuvan ja Meryl Streep parhaan naispääosan Golden Globeen.


title: Vesilinna (Jyväskylä)

text: Vesilinna on yhdistetty vesi- ja näkötorni Jyväskylässä Harjun laella. Vesilinnassa toimii myös ravintola Vesilinna ja Jyväskylän yliopiston museon Keski-Suomen luontomuseo. Vesilinnan on suunnitellut Olavi Kivimaa, ja se valmistui vuonna 1953. Tornin korkeus on 34 metriä ja vesisäiliöiden tilavuus 3 000 m.


title: Vesilinna (Jyväskylä)

text: Aiemmin Harjulla oli puinen näkötorni (vuodelta 1887) ja viiden metrin korkuinen kivinen vesisäiliö (vuodelta 1910). Arkkitehti Alvar Aalto kaavaili 1920-luvulla paikalle kulttuurisaunaa, koska Harjun portaat eivät hänen mielestään johtaneet minnekään, Harjun laella kun ei hänestä ollut mitään kovin ihmeellistä nähtävää.


title: Vesilinna (Jyväskylä)

text: Uutta vesisäiliötä tarvittiin kaupungin kasvamisen takia toisen maailmansodan jälkeen. Siitä haluttiin tehdä näköalan tarjoava vesitorni. Kesken rakennustöiden vuonna 1952 tornia päätettiin korottaa, jotta siihen saataisiin kello. Sen saaminen oli vaikeaa, kunnes Ruotsista saatiin hankkeelle rahoitus (Eskilstunan kaupunki) ja tekijä (Westerstrandin kellotehdas). Vesilinna valmistui vuonna 1953, ja sen kello alkoi näyttää aikaa neljään ilmansuuntaan.


title: Vesilinna (Jyväskylä)

text: Noin vuonna 2000 alkuperäinen kello museoitiin ja tilalle asennettiin sähkötoiminen kello. Sen luotettavuus oli kuitenkin vaihtelevissa oloissa heikko, ja vanha kello palautettiin vuonna 2011 museosta kunnostettuna entiselle paikalleen. Vuosituhannen vaihteessa Vesilinnaa remontoitiin: ravintola muutettiin ympärivuotiseen toimintaan soveltuvaksi, rakennus sai nykyaikaiset hissit ja alakertaan kunnostettiin luontomuseon tilat.


title: Contender 3

text: Contender 3 on yhdysvaltalaisen "Contender – Haastaja" -tositelevisiosarjan neljäs tuotantokausi. Ohjelmassa keskitytään nyrkkeilyyn ja kuudentoista nyrkkeilijän elämään. Ohjelman on kuvattu suurimmilta osin Pasadenassa, Kaliforniassa. Yhdysvaltalaisella ESPN2-kanavalla esitettiin kokonaisia otteluita sarjasta. Suomessa ohjelmaa esitettiin JIM-kanavalla 18. kesäkuuta 2009 alkaen.Kolmennen turnauksen alussa järjestetään SPARQin kuntotestit. 16:sta nyrkkeilijästä 10 voi jäädä turnaukseen. Ensimmäiseksi SPARQin testeissä täytyy näyttää iskuvoimansa hakkaamalla hiekkasäkkiä. Toisena on käytettävä käsi- ja jalkavoimiaan. Kolmanneksi kokelaiden on näytettävä kestävyytensä. Viimeisnä on osoitettava reagointi kykynsä. Ensimmäisen testipäivän jälkeen Sugar Ray,Pepe Correa ja Buddy McGirt valitsivat jatkoon Wayne Jonhsenin,Jaidon Codringtonin ja Max Alexanderin. Pelistä putoavat Les Ralston ja Rubin Williams. Toisena testipäivänä mukaan saapuu koomikko ja nyrkkeilyvalmentaja Adam Carrolla. Kokelaat pääsevät sparraamaan ja näyttämään kehätaitonsa. Sparrauksen aikana LaFarrell Bunting saa haavan,mikä pysäyttää hänen testauksensa. Lisäksi Danny Santiago todetaan ylipainoiseksi 13,61 kilon verran. Mukaan turnaukseen valitaan toisen päivän jälkeen Sakio Bika, Sam Soliman ja Henry Buchanan. Miguel Hernandez ja Roshii Wells putoavat pois pelistä. Kolmantena päivänä Sergio Mora,  Peter Manfredo Jr ja Alfonso Gomez saapuvat sparraustovereiksi. Mukaan turnaukseen pääsevät vielä Paul Smith, Donny McCrary, Brian Vera ja David Banks. Siniseen joukkueeseen Pepe Correa valitsee Max Alexanderin, Sakio Bikan, Wayne Johnsenin, Paul Smithin ja Brian Veran, jotka ovat lähes kaikki tyrmääjiä. Buddy valitsee joukkueeseensa altavastaajia eli tässä tapauksessa Jaidon Codringtonin, Henry Buchananin, Sam Solimanin, Donny McCraryn ja David Banksin. Turnaus voi alkaa!


title: Contender 3

text: Molemmat joukkueet saapuvat haastajan kehään tapaamaan valmentajiaan ja Sugar Rayta. Ray ilmoittaa että Henry Buchanan ei osallistunut turnaukseen henkilökohtaisen syyn takia ja hänet korvattiin Miguel Hernandezilla. Pojat pääsevät ensi kertaa asuintiloihinsa. Brian Vera alkaa kuuluttaa heti haluavansa kohdata Jaidonin,koska hän hävisi Jaidonille amatööriurallaan. Riita syntyy heidän välilleen. Samaan aikaan Sergio Mora, Steve Forbes, Oscar De La Hoya, Kassim Ouma ja Francisco Bojado saapuvat salille tapaamaan kilpailijoita. Illan ottelussa Brian ja Jaidon astuvat kehään. Ottelu ei kestä kuin kaksi erää Jaidonin tyrmätessä Brianin toisen erän alussa.


title: Contender 3

text: Keltaiset ovat nyt päätösvaltaisia ja Jaidon vakiinnuttaa asemansa ranking-taulukossa. Sam Soliman on valmis jatkamaan keltaisten voittoputkea. Hän astuu viivalle ja haastaa sinisen joukkueen "parhaan" ottelijan, Max Alexanderin. Ottelusta tulee hyvin tasainen ja likainen. Sam käyttää Maxia kanveesissa neljännessä erässä ja viidennessä erässä Maxin tahto on täysin mennyttä. Sam vie voiton yksimielisin pistein 48-46, 49-45 ja 50-44.


title: Contender 3

text: Jaidon saa puhelun jossa ilmoitetaan hänen isänsä tehneen itsemurhan. Tämä tuo liää motivaatiota hänelle voittamiseen. Buddy päättää lähettää Miguelin kehään, koska David ei tehnyt häneen vaikutusta sparrauksessa ja Donnie on hieman ylipainoinen. Miguel haastaa Wayne Johnsenin. Ottelussa Wayne käyttää ulottuvuuttaan ja voittaa ottelun helposti. Tuomarit pisteyttävät ottelun 50-45, 50-45 ja 48-47, antaen Waynelle 11 pistettä ja sinisille päätösvallan.


title: Contender 3

text: Siniset saavat viimeinkin päätösvallan. Paul Smithin ja Daivid Banksin välinen riita on pahimmillaan,joten Paul haastaa Davidin. Mutta ennen sitä Sakio kohtaa Donnien. Sam valmentaa Donnien ottelua varten. Ottelun ensimmäiset kaksi erää ovat tasaisia. Kolmannessa Sakion koko ja voima ottavat ottelussa hallinnan. Neljännessä Donnie hyökkää sarjalla joka melkein tyrmää Sakion. Viidennessä Sakion koukkusarja tuo hänelle kotiin. Pisteytykset ovat 50-45, 50-45 ja 49-46.


title: Contender 3

text: Viimeisenä jäljellä ovat Paul Smith ja David Banks. Ottelusta tulee todella kilpailuhenkinen ja tasainen mittelö. Lopulta pisteet jakautuvat kahden tuomarien pisteyttäessä 48-47 Smithille ja yhden tuomarin 49-46 Banksille. Paul voittaa ottelunsa, mutta saa pahoja haavoja. Lääkäri kieltää Paulia ottelemasta ja hänet lähetetään kotiin. Semi-finaali-ottelupareiksi muodostuvat Jaidon ja Wayne sekä Sakio ja Sam.


title: Contender 3

text: Erikoisjaksossa ensimmäisen kauden suosikki Alfonso Gomez kohtaa maailmanmestareita haastaneen Ben Tackien. 10 eräinen kamppailu päättyy Gomezin yksimieliseen pistevoittoon.


title: Contender 3

text: Kaikki viisi voittajaa (mukaan lukien Paul Smith) pääsevät vierailemaan Sugar Rayn kotona jossa Ray kertoo heille tarinan siitä kuinka aloitti nyrkkeilyn ammattina. Illan ottelu ei kestä yhtä erää kauempaa kun Jaidon onnistuu tyrmäämään Waynen 75 sekunnissa. Jaidon lähtee kotiin tapaamaan perhettään ensi kertaa isänsä poismenon jälkeen.


title: Contender 3

text: Sam, Sakio, Ray, Buddy ja Pepe käyvät läpi kaikki muistonsa pudonneista kilpailijoista. Ottelu kestää kahdeksan erää ja Sakio kruunataan voittjaksi.


title: Contender 3

text: Lähetys alkaa näytösottelulla Banksin ja McCraryn välillä. Banks vie voiton ei-yksimielisellä päätöksellä. Pronssiottelun voittaa Sam yksimielisesti ja finaaliottelun voittaa Sakio 8. erän tyrmäyksellä.


title: Nokia N97

text: Nokia N97 on Nokian valmistama ja kesäkuussa 2009 myyntiin ilmestynyt puhelinmalli.


title: Nokia N97

text: Puhelimessa on 3,5 tuuman kosketusnäyttö ja fyysinen qwerty-näppäimistö. N97 perustuu S60-ohjelmistoalustan 5th Edition -versioon. Nokian mukaan puhelin on tarkoitettu erityisesti internetin selailuun ja sosiaaliseen kanssakäymiseen. Puhelimessa on myös GPS-paikannus elektronisella kompassilla, 5 megapikselin kamera Carl Zeiss -linssillä, musiikkisoitin, FM-lähetin ja 3G-, HSDPA- ja WLAN-yhteydet. Sisäänrakennettua muistia N97:ssa on 32 gigatavua.


title: Nokia N97

text:
Kameran linssinsuojus saattoi naarmuttaa linssiä ensimmäisissä yksilöissä, mutta uusissa osaa on muokattu ja sen saa vaihdettua takuuhuollossa uuteen täysin ilmaiseksi myös vanhemmissa yksilöissä.
__notoc__
Puhelimesta julkaistiin Suomessa marraskuussa 2009 pienempi N97 mini -versio, joka sisältää Ovi Musiikki Unlimited palvelun. Laitteen paino putosi 138 grammaan, kosketusnäytön koko pieneni 3,2 tuumaan sekä samaten vähennettiin akun kapasiteettia ja sisäistä muistia.


title: Nokia N97

text: Nokia N97 on kritisoitu liiallisista ohjelmistovioista. Brittiläisen Mobile Todayn mukaan vähittäismyyjät ovat suositteleet jättämään täysversion väliin. Talvella 2010 Nokian markkinointijohtaja Anssi Vanjoki myönsi että yhtiön laadunhallintaprosessi petti N97:n kohdalla ja itse laite oli valtava pettymys. Myös karsitumpaa N97 miniä on palautettu runsaasti myymälöihin ja teleoperaattori Orange on poistanut sen myyntivalikoimastaan.


title: Örkaggens Järnväg

text: Örkaggens Järnväg (ÖkJ) on yksityisomisteinen kapearaiteinen harrastus- ja metsärautatie Motalassa Etelä-Ruotsissa. Rautatien raideleveys on 600 millimetriä, ja sen kokonaispituus on noin 2,3 kilometriä. Rautatien omistaa Bo Malmborg, joka käyttää rautatietä polttopuukuljetusten lisäksi raakapuun toimitukseen omistamalleen pienelle sahalaitokselle ja edelleen maantiekuljetuksiin.


title: Örkaggens Järnväg

text: Malmborg aloitti rautatien rakentamisen omistamalleen maalle vuonna 1974. Rautatien kiskotuksena käytettiin aluksi Tibron läheltä Länsi-Götanmaan turvesoilta ostettua käytettyä kiskotusta. 1970-luvun lopussa rataa oli käytössä 800 metriä.


title: Örkaggens Järnväg

text: Radalla on käytössä neljä moottoriveturia sekä moottoriresiina. Lisäksi radalla on myös yksi itserakennettu höyryveturi, jota ei kuitenkaan käytetä heikon tehon vuoksi.


title: Örkaggens Järnväg

text: Vaunukalusto käsittää neljä henkilöiden kuljetukseen tarkoitettua vaunua, sekä 16 tavaravaunua. Tavaravaunut on hankittu turvesoilta eri puolilta Etelä-Ruotsia, ja osa niistä on muutettu rautatien omaan liikenteeseen soveltuvaksi.


title: Olbia-Tempion maakunta

text: Olbia-Tempion maakunta (, ) oli yksi Italian maakunnista. Vuonna 2016 maakunta päätettiin yhdistää Sassarin maakuntaan.


title: Olbia-Tempion maakunta

text: Maakunta sijaitsi Sardinian saaren pohjoisosassa. Se rajoittui pohjoisessa Välimereen, kaakossa Nuoron ja lounaassa Sassarin maakuntaan.


title: Olbia-Tempion maakunta

text:
Olbia-Tempion maakunnan pinta-ala oli 3 397 km² ja asukasluku noin 160 000. Maakunta muodostui 26 kunnasta, ja sen hallinnollisia keskuksia olivat Olbia ja Tempio Pausania.
Maakunnassa oli historiallinen Galluran alue, joka oli keskiajalla yksi neljästä Sardinian kuningaskunnasta, giudicatista. Maakunnan pohjoisosassa oli Costa Smeraldan rannikkoalue. Myös La Maddalenan saari kuului hallinnollisesti Olbia-Tempion maakuntaan.


title: Olbia-Tempion maakunta

text: Maakunnan väkiluvultaan suurimmat kunnat olivat:


title: Matthew Modine

text: Matthew Avery Modine (s. 22. maaliskuuta 1959 Loma Linda, Kalifornia, Yhdysvallat) on yhdysvaltalainen näyttelijä ja Golden Globe -voittaja. Hänet tunnetaan muun muassa elokuvista "Birdy", "Full Metal Jacket", "Tulikaste", "Kohtaaminen" ja "Short Cuts – oikopolkuja" sekä minisarjoista "And the Band Played On", "What the Daef Man Heard" ja "Kukkia Algernonille". Hän on näytellyt myös televisiosarjoissa "Weeds", "The Bedford Diaries", "" ja "West Wing". Modinella on rooli myös elokuvassa "Yön ritarin paluu". Vuonna 2016 Modine näytteli jännitystieteissarjassa "Stranger Things".


title: Matthew Modine

text: Matthew Modine on nuorin seitsemästä Mark ja Dolores Modinen lapsesta. Hän kasvoi mormoniperheessä. Hänen isänsä työskenteli drive-in-teatterissa. Kaikki perheen lapset työskentelivät siellä. Nähtyään elokuvan "Oliver!", Modine päätti ryhtyä näyttelijäksi. High schoolin jälkeen hän teki monenlaisia pätkätöitä ennen kuin muutti New Yorkiin. Hän sai töitä ravintolasta Manhattanilta, jossa hän tapasi tulevan vaimonsa. Vuotta myöhemmin hän alkoi saada rooleja. Hän avioitui Caridad Riveran kanssa 31. lokakuuta 1980. Heillä on kaksi lasta: vuonna 1985 syntynyt poika ja 1990 syntynyt tytär. Modine asuu perheineen Arbolayssa, sadan hehtaarin maatilalla New Yorkissa.


title: Invaders Must Die

text: Invaders Must Die on brittiläisen The Prodigyn viides studioalbumi. Se julkaistiin 23. helmikuuta 2009. Se on ensimmäinen albumi, jolla kaikki yhtyeen jäsenet ovat mukana sitten vuoden 1997 albumin "The Fat of the Land" (tosin vuonna 2002 julkaistiin Prodigyn floppi-EP nimeltään "Baby's Got A Temper", jolla kaikki kolme jäsentä olivat mukana). Vierailevana artistina levyllä on Foo Fighters -yhtyeen Dave Grohl, joka soittaa rumpuja kappaleissa "Run With The Wolves" ja "Stand Up".


title: Harlechin linna

text: Harlechin linna on keskiaikainen linna, joka sijaitsee Harlechissa, Pohjois-Walesissa lähellä Snowdonin vuorta. Englannin kuningas Edvard I rakennutti jyrkänteellä Irlanninmeren rannan tuntumassa seisovan linnan 1200-luvun lopulla Walesin valloituksensa yhteydessä.


title: Harlechin linna

text: Harlechin linnan kunnossapidosta huolehtii nykyään Cadw-virasto. Linna on avoin yleisölle. Yhdessä Beaumarisin, Conwyn ja Caernarfonin linnojen kanssa se on kuulunut vuodesta 1986 lähtien Unescon maailmanperintökohteisiin.


title: Harlechin linna

text: Harlechin linnan rakennustyöt aloitettiin vuonna 1283 osana Eryriä ympäröivää linnoitusketjua, jonka tarkoituksena oli lujittaa Edvard I:n valta Walesissa alueen kapinoivia ruhtinaita vastaan käydyn sodan jälkeen. Harlechin rakennustöistä vastasi mestari James of St. George. Linna valmistui seitsemän vuoden rakennustöiden jälkeen vuonna 1289, ja jo vuonna 1294 se joutui piiritetyksi Madoc ap Llywelynin nostattaman kapinan yhteydessä.


title: Harlechin linna

text: Ruusujen sodassa Lancaster-suvulle uskollinen Harlech jäi piiritetyksi Yorkien hallitsemalle alueelle Lancasterien kärsittyä tappion Towtonin taistelussa. Piiritystä kesti kaikkiaan seitsemän vuotta, kunnes linnan puolustajat antautuivat vuonna 1468 Lancasterien linnoituksista viimeisenä. Poikkeuksellisen pitkän piirityksen mahdollisti linnan yhteyteen rakennettu muurien suojaama väylä jyrkänteen alaiseen rantaan, mitä kautta linnan puolustajia oli mahdollista huoltaa meriteitse.


title: Tapaen taistelu (101)

text: Tapaen taistelu käytiin keisari Trajanuksen johtaman Rooman armeijan ja daakialaisten joukkojen välillä syyskuussa 101 Daakian Tapaessa (nykyinen Romania). Taistelu päättyi roomalaisten voittoon, mutta tappiot olivat suuret molemmilla puolilla ja sodankäyntikausi oli lopuillaan, joten Trajanus ei pystynyt hyödyntämään menestystään aivan kuin edellisen Tapaen taistelun jälkeen vuonna 88. Roomalaiset lähtivät Daakiasta mutta palasivat seuraavana vuonna, jolloin daakialaiset kukistettiin.


title: Tapaen taistelu (101)

text: Daakialaiset olivat muinainen kansa, joka asui Daakiassa karpaateilla Tonavan pohjoispuolella. He olivat kuningas Decebaluksen johdolla tehneet useita hyökkäyksiä Rooman hallitsemaan Moesian provinsseihin. Keisari Domitianus oli sotinut heitä vastaan, mutta sota oli lopulta loppunut roomalaisten kannalta epäsuotuisiin rauhanehtoihin. Kun Trajanus nousi Rooman keisariksi vuonna 98, hän suunnitteli jo alusta asti daakialaisten alistamista. Hän kokosi suuren sotajoukon Moesiaan ja eteni sitten Tonavan yli Daakiaan. Lopulta hän kohtasi Decebaluksen joukot Tapaessa, samassa paikassa missä Domitianuksen pretoriaaniprefekti Cornelius Fuscus oli kärsinyt raskaan tappion vuonna 86/87 ja missä Tettius Julianus oli kukistanut daakialaiset vuonna 88.


title: Tapaen taistelu (101)

text: Tapaen taistelusta ja Daakian sodista on säilynyt hyvin vähän lähteitä nykypäivään. Roomalaisen historioitsija Dio Cassiuksen tekstit ovat ainoa kirjallinen lähde tapahtumista, mutta ne eivät kerro juuri mitään sodan yksityiskohdista. Päälähteenä on Trajanuksen Roomaan vuonna 113 rakennuttama Trajanuksen pylväs, jotka spiraalimaisesti kiertävät kohokuvat kertovat Daakian sodista.


title: Tapaen taistelu (101)

text: Trajanus järjesti ulkomaalaisista koostuvat auxilia-joukkonsa etulinjaan ja sijoitti legioonat ja pretoriaanikaartin kohortit näiden taakse. Tämän taktiikan tarkoitus oli säästää Rooman kansalaisista koostuvien legioonalaisten verta ja käydä taistelu pääasiassa auxilia-joukoilla. Tosin legioonat olivat myös tehokkaampia reservissä, kuin etulinjassa. Taistelusta kertovat kohokuvan yläpuolella näkyy salamia sinkoava jumala, joka saattaa ehkä viitata siihen että taistelu käytiin tai lopetettiin ukkosilmassa.


title: Tapaen taistelu (101)

text: Taistelu alkoi kun auxilia-joukot iskivät daakialaisten rintamaa vastaan. Samalla ratsuväki hyökkäsi sivustoja vastaan ja yritti kiertää vihollisen selustaan. Dio Cassiuksen mukaan taistelu oli niin rajua, että roomalaisten sidontapaikoilta loppuivat sidekääreet. Trajanus antoi tällöin omia vaatteitaan leikattaviksi kääreiksi.


title: Tapaen taistelu (101)

text: Roomalaisten hyökkäys oli lopulta menestyksekäs ja Decebalus joutui perääntymään. Legioonalaiset ja auxilia-joukot hyödynsivät menestystään ja hyökkäsivät lähistöllä sijaitsevia linnoituksia vastaan ja sytyttivät ne palamaan. Dio Cassiuksen mukaan roomalaiset löysivät yhdestä linnoituksesta Fuscuksen armeijalta kaapattuja standaareja ja sotakoneita.


title: Tapaen taistelu (101)

text: Taistelun jälkeen Trajanuksen sotilaat huusivat keisarinsa imperaattoriksi. Tämä oli toinen kerta Trajanuksen uralla. Roomalaisten tappiot olivat kuitenkin suuret ja talvi lähestyi, joten hän ei pystynyt kukistamaan daakialaisia kokonaan. Sota päättyi seuraavana vuonna kun roomalaiset valtasivat Daakian pääkaupungin Sarmizegethusan. Vihamielisyydet roomalaisten ja daakialaisten välillä eivät kuitenkaan päättyneet, ennen kuin Trajanus kukisti daakialaiset lopullisesti toisessa Daakian sodassa vuosina 105–106.


title: Veikko Lavi 1950–1952 Vol 1.

text: Veikko Lavi 1950–1952 Vol 1. on Veikko Lavin kokoelma-albumi johon koottu vuosien 1950-1952 levytetty aineistoa 27 kappaleen verran. Säestäjänä on toiminut Viljo Ylösen yhtye, Tähti studio-orkesteri, tukkilaisorkesteri, kamariorkesteri ja temppeliorkesteri Hei-kun-kei.


title: Yrjö Koskinen (jääkäri)

text: Yrjö Mikael Koskinen () oli suomalainen jääkärimajuri. Hänet tunnetaan asesuunnittelija Aimo Lahden aisaparina, joka suunnitteli muun muassa Suomi-konepistoolin rumpulippaan.


title: Yrjö Koskinen (jääkäri)

text: Hänen vanhempansa olivat ratamestari Nestor Koskinen ja Amanda Kannisto. Hänet vihittiin avioliittoon vuonna 1925 Elli Alfhild Amalia Lindroosin kanssa.


title: Yrjö Koskinen (jääkäri)

text: Koskinen kävi Turun teollisuuskoulun ja lukukauden Tampereen teknillistä opistoa, mutta keskeytti opiskelunsa liittyäkseen jääkäriliikkeeseen. Koskinen teki kolme virka- ja opintomatkaa Sveitsiin Tavaron tehtaille Geneveen vuosina 1938–1939.


title: Yrjö Koskinen (jääkäri)

text: Koskinen liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti rintamalta paluun jälkeen vuonna 1917 Polangenissa järjestetyn erikoiskurssin (pommarikurssi).


title: Yrjö Koskinen (jääkäri)

text: Koskinen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 12. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla, missä hän haavoittui taistelussa pahasti 28. maaliskuuta 1918.


title: Yrjö Koskinen (jääkäri)

text: Koskinen siirrettiin sisällissodan jälkeen 2. huhtikuuta 1919 alkaen Keski-Suomen rykmentin luetteloihin, mutta astui palvelukseen vasta joulukuussa vuonna 1920. Palvelukseen astumisen jälkeen hän työskenteli rykmentin esikunnan asetoimistossa. Armeijasta hän erosi 20. syyskuuta 1922, mutta astui uudelleen palvelukseen 31. maaliskuuta 1923 Keski-Suomen rykmenttiin, missä hänelle oli varattuna erikoistehtäviä.


title: Yrjö Koskinen (jääkäri)

text: Keski-Suomen rykmentissä hän työskenteli yhdessä asemestari Aimo Lahden kanssa Suomi-konepistoolin suunnittelu- ja valmistustyössä. Hänet määrättiin 1. tammikuuta 1927 alkaen ylimääräiseksi ja 17. elokuuta 1928 alkaen vakinaiseksi tavarantarkastajaksi Puolustusministeriön taisteluvälineosaston tavarantarkastustoimistoon. Koskisen omaa suunnittelutyötä on armeijan käyttöönottama konepistoolin rumpulipas.


title: Yrjö Koskinen (jääkäri)

text: Koskinen otti osaa talvisotaan edelleen samassa tehtävässä, josta hänet siirrettiin välirauhan aikana tavarantarkastajaksi Puolustusvoimain Pääesikunnan Taisteluvälineosastolle, josta tehtävästä hänet siirrettiin myöhemmin ampumatarvikkeiden tarkastuksen johtajaksi. Jatkosodan puhjettua hän jatkoi edelleen samassa tehtävässä ja olikin tehtävässä kunnes jäi eläkkeelle vuonna 1952. Hänet haudattiin Helsinkiin.


title: Tuulia

text: Tuulia on suomalainen naisen nimi, Tuulikki-nimen muunnelma. Vuoden 2015 loppuun menneessä nimi Tuulia on Väestörekisterikeskuksen tietojen mukaan annettu noin 19 668 henkilölle, joista yli puolet on syntynyt 1980- ja 1990-luvuilla.


title: Shi Zhiyong

text: Shi Zhiyong (, s. 10. helmikuuta 1980 Longyan) on kiinalainen painonnostaja, olympiavoittaja ja maailmanmestari. Hän pitää hallussaan tempauksen 62 kg:n sarjan maailmanennätystä 153 kg. Hän pitää hallussaan myös nuorten 62 kg sarjan maailmanennätyksiä tempauksessa (153 kg) ja yhteistuloksessa (322 kg).


title: Carnegie Mellon -yliopisto

text: Carnegie Mellon -yliopisto (, myös CMU tai Carnegie Mellon) on yhdysvaltalainen, Pittsburghissa sijaitseva tutkimusyliopisto. Yliopisto sai alkunsa 1900 Andrew Carnegien perustamasta Carnegie Technical Schoolsista, josta tuli 1912 Carnegie Institute of Technology. Vuonna 1967 Carnegie Institute of Technology yhdistyi Andrew W. Mellonin 1913 perustaman Mellon Institute of Industrial Researchin kanssa, jolloin syntyi nykymuotoinen Carnegie Mellon -yliopisto.


title: Carnegie Mellon -yliopisto

text: Carnegie Mellon on arvioitu Shanghain listalla maailmanlaajuisesti viidenneksitoista yhteiskuntatieteissä ja seitsemänneksi tekniikassa. Newsweek on puolestaan sisällyttänyt sen listaukseensa "25 New Ivies". Times Higher Educationin rankingissa Carnegie Mellon sijoittuu yhteistuloksissa sijalle 21. Yliopiston vahvimmat alat ovat tekniikka ja erityisesti tietojenkäsittelytiede.


title: Carnegie Mellon -yliopisto

text: CMU:lla on sivukampukset Piilaaksossa ja Dubaissa.


title: Carnegie Mellon -yliopisto

text: Carnegie Mellon -yliopistoon kuuluu seitsemän tiedekuntaa:


title: Stronger

text: Stronger voi tarkoittaa seuraavia asioita:


title: Judo kesäolympialaisissa 2004

text: 2004 kesäolympialaisissa kilpailtiin yhteensä 14 eri painoluokassa, joita miehillä ja naisilla oli kummallakin seitsemän. Judokoita oli yhteensä 368 ja kilpailuareenana toimi Ano Liossia Olympic Hall. Eniten mitaleita keräsi ylivoimaisesti Japani, jonka ottelijat saavuttivat kahdeksan kulta- ja kaksi hopeamitalia.


title: Scheffervillen rautatieasema

text: Scheffervillen rautatieasema on rautatieliikennepaikka Scheffervillen kaupungissa Quebecissä, Kanadassa. Se on samalla Tshiuetin Rail Transportationin omistaman Emeril Junctionin ja Scheffervillen välisen rataosan pohjoinen pääteasema sekä Quebecin pohjoisin rautatieliikennepaikka.


title: Scheffervillen rautatieasema

text: Tshiuetin Rail Transportation liikennöi henkilöjunia Sept-Îles’n ja Scheffervillen välillä, sekä hoitaa Scheffervilleen suuntautuvaa ja sieltä lähtevää tavaraliikennettä. Sept-Îles’n ja Scheffervillen välillä liikennöivä "Tshiuetin"-henkilöjuna kulkee kahdesti viikossa.


title: Scheffervillen rautatieasema

text: Ratayhteys Sept-Îlesiin valmistui ja Scheffervillen liikennepaikka avattiin liikenteelle 1954. Aluksi liikennepaikka toimi pääasiallisesti lähtevien malmijunien kuormauspaikkana. Rautakaivostoiminnan päätyttyä 1980 junamäärät vähenivät huomattavasti, pudoten muutamaan viikoittaiseen junaan.


title: Johnny Yong Bosch

text: Johnny Yong Bosch (oik. John Jay Bosch, s. 6. tammikuuta 1976 Kansas City, Missouri) on yhdysvaltalainen näyttelijä, kungfuka ja muusikko, joka tunnetaan parhaiten Adam Parkin roolista televisiosarjassa "Mighty Morphin Power Rangers", sekä Ichigo Kurosakin ääniroolista englanniksi dubatussa animessa "Bleach".


title: Johnny Yong Bosch

text: Bosch syntyi Missourin Kansas Cityssä ja kasvoi Garlandissa, Texasissa. Hänen äitinsä on korealainen ja isänsä yhdysvaltalainen, joka omaa saksalais-irlantilaisia sukujuuria. Bosch harrastaa eri kamppailulajeja, joista hän kiinnostui 4–6-vuotiaana. Varsinaisesti hän aloitti harjoittelemisen 14-16-vuotiaana kungfun parissa Kung Fu USA nimisessä koulussa. Sittemmin Bosch on harjoitellut myös jeet kune dota, jujutsua, taekwondoa, hapkidoa, judoa ja kendoa. Lisäksi hän on harjoitellut vuodesta 2005–2006 lähtien potkunyrkkeilyä.


title: Johnny Yong Bosch

text: Bosch päätyi näyttelijäksi harjoitellessaan shaolin kungfuta Texasissa. Hänen opettajansa James Clark esitteli Boschille sanomalehdestä löytämäänsä mainosta, jossa haettiin uusia näyttelijöitä koe-esiintymään Power Rangers -televisiosarjaan. Bosch tarttui tilaisuuteen ja kävi koe-esiintymässä KD Studiolla heinäkuussa 1994. Sarjan tekijät halusivat uusia toisella tuotantokaudella kolme näyttelijää, joka esittivät punaista, keltaista ja mustaa Rangeria. Syytä ei kerrottu julkisesti, mutta huhun mukaan näyttelijät olivat vaatineet lisää palkkaa, joka johti heidän potkuihin. Bosch valittiin noin tuhannen koe-esiintyjän joukosta viimeiseen kymmenen ehdokkaan joukkoon, jossa hän teki toisen koe-esiintymisensä eikä kuullut sen jälkeen tuottajilta mitään viikkoihin. Bosch päätti tämän myötä aloittaa opiskelunsa Dallasin Collegessa, kunnes hänen veljensä soitti Power Rangers -tuottajien haluavan veljensä matkaavan Kaliforniaan viimeistä koe-esiintymistä varten. Bosch ei aluksi uskonut sitä todeksi, mutta matkasi lopulta Kaliforniaan, jossa hän tapasi sarjan varsinaiset tuottajat, sekä sarjan luojan Haim Sabanin. Allekirjoitettuaan sopimuksen Bosch valittiin alun perin Mustan Rangerin roolissa näytteleen Walter Jonesin tilalle.


title: Johnny Yong Bosch

text: Bosch esiintyi Mustan Rangerin roolissa vuosien 1994–1996 aikana ja näytteli hahmoa myös sarjaan perustuvassa elokuvassa "Power Rangers" vuonna 1995. Elokuva tuotti lipun myynnissä yli 30 miljoonaa dollaria, joka oli myös samalla suurin elokuva, jossa Bosch on esiintynyt. Sarjan päätyttyä hän jatkoi Adam Parkin roolissa "Power Rangers Zeo" -sarjassa vuonna 1996 sekä elokuvassa "Power Rangers turbovaihteella" vuonna 1997. Edellisestä poiketen elokuva ei kuitenkaan menestynyt. Elokuvan ilmestyttyä samana vuonna videolle se oli kuitenkin yksi vuoden 1997 ostetuimmista elokuvista Yhdysvalloissa. Aikaisemmin "Power Rangers Zeon" kuvausten aikana näyttelijäkaarti huomasi uutisartikkelin, jossa etsittiin uusia näyttelijöitä "Power Rangers Turboon". Sarjan ollessa lopuillaan he siirtyivät uuteen sarjaan, jossa Bosch jatkoi tutussa roolissaan Adam Parkina, Vihreänä Turborangerina. Kesken kauden Boschin, sekä Jason David Frankin, Nakia Burrisen ja Catherine Sutherlandin tietämättä tuottajat päättivät poistaa heidän hahmonsa sarjasta. He kuitenkin suostuivat jättämään sarjan puolessavälissä ja tekivät viimeisen esiintymisensä sarjan kaksiosaisessa jaksossa "Passing the Torch", jossa jokainen Rangeri nimesi oman seuraajansa, kun he lähtivät opiskelemaan collegeen. Jaksossa Boschin hahmo Adam valitsi Carlos Vallerten jatkamaan rooliaan. Se jäi myös Boschin viimeiseksi päärooliksi Power Rangers -sarjassa. Hän teki kuitenki vielä vierasesiintymisen "ssa" vuonna 1998, sekä "ssa" vuonna 2007.


title: Johnny Yong Bosch

text: Sittemmin Bosch on tehnyt enimmäkseen äänirooleja animen parissa ja esiintynyt satunnaisesti näytelmärooleissa, kuten ohjaamassaan elokuvassa "" (2005) ja "Broken Path" (2008).


title: Johnny Yong Bosch

text: Power Rangersin jälkeen Boschista tuli hyvin aktiivinen ääninäyttelijä, johon hän päätyi Power Rangersi -elokuvien jälkiäänitysohjaajien kautta. Boschin täytyi dubata omat vuorosanat elokuvaan, jossa hänen tilallaan oli sijaisnäyttelijä Power Ranger asussa. Dubbausten jälkeen elokuvan tuottajat kertoivat Boschilla olevan hyvä sankarin ääni ja suostuttelivat häntä koe-esiintymään eri animen dubbauksiin, joista ensimmäinen oli äänirooli oli "Vash the Stampede" animesarjassa "Trigun" vuonna 2000.


title: Johnny Yong Bosch

text: Sittemmin Bosch on työskennellyt englanniksi dubbatuissa animesarjoissa, elokuvissa ja videopeleissä. Merkittävimmäksi äänirooliksi on noussut Ichigo Kurosaki animesarjassa Bleach vuonna 2006. Seuraavana vuonna hän pääsi American Anime -gaalassa ehdolle parhaaksi miesnäyttelijäksi animessa dubbauksistaan Akiran, Bleachin ja Koukyou Shihen Eureka seveNin parissa. Voiton vei kuitenkin Vic Mignogna, joka dubbasi Fullmetal Alchemistia. Lisäksi Bosch oli myös ehdolla parhaana komedianäyttelijänä Akirasta, mutta voiton vei Dave Wittenberg.


title: Johnny Yong Bosch

text: Bosch on myös tullut tunnetuksi "Wolf's Rain" -animesarjasta, jossa hän ääninäyttelee sarjan pääsankaria, "Kiba"-sutta. Hänet on myös palkittu ADR-palkinnolla kuukauden ääninäyttelijänä vuosina 2003 ja 2006 animesarjoista "Last Exile" ja "Eureka Seven". Lisäksi Bosch on ääninäytellyt Durarara!!-animen englanninkielisessä dubbauksessa. Hänen roolinsa kyseisessä animessa oli Izaya Orihara.


title: Johnny Yong Bosch

text: Bosch toimii myös West Hillsiläisessä rockyhtyeessä Eyeshine, joka koostuu neljästä jäsenestä. Bosch itse toimii yhtyeen laulajana ja soittaa kitaraa, Alex Orantes soittaa bassokitaraa ja laulaa, Maurice Salmin soittaa rumpuja ja laulaa ja neljäs jäsen Danny Lee toimii pääkitaristina. Yhtye julkaisi esikoisalbuminsa "Red Stripes/White Lights" keväällä 2008.


title: Hornindalsrokken

text: Hornindalsrokken on vuorenhuippu kolmen kunnan, Strandan (Møre ja Romsdal), Hornindalin (Sogn ja Fjordane) ja Ørstan (Møre ja Romsdal), rajalla, Norjassa.


title: Hornindalsrokken

text: Helpoimmat nousut huipulle ovat Sæterdalenista, Hornindalin kunnan puolelta tai Strandan puolelta, Kjellstaddalenista.


title: Hornindalsrokken

text: Suosittu näkymä huipulle on Honndøla brulta (silta), joka on rakennettu vuonna 1810. Silta on Riksvei 60 -tien varrella sisäisessä Hornindalissa. Hornindalsrokkenista pohjoiseen sijaitsee järvi, Tyssevatnet. Järvi on keskellä ylänköä Hjørundfjorden-vuonon eteläpuolella.


title: Aarne Koskenalho

text: Aarne Koskenalho ent. Forssell () oli suomalainen jääkärikapteeni ja Helsingin kaupunginviskaali.


title: Aarne Koskenalho

text: Hänen vanhempansa olivat agronomi, maanviljelyshallituksen sihteeri Adolf Theodor Koskenalho (ent. Forssell) ja Anna Vendla Augusta Bonsdorff.


title: Aarne Koskenalho

text: Koskenalho kirjoitti ylioppilaaksi Helsingin suomalaisesta normaalilyseosta vuonna 1907 ja liittyi Eteläsuomalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1911 sekä suoritti oikeustutkinnon vuonna 1911 ja sai varatuomarin arvon vuonna 1914.


title: Aarne Koskenalho

text: Korte työskenteli asianajajana ja Helsingin kaupunginviskaalina ennen liittymistään yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 6. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Aarne Koskenalho

text: Koskenalho saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 8. jääkäripataljoonan 1. komppaniaan. Hän otti osaa sisällissodan taisteluihin Raudussa, missä hän kaatui taistelussa 4. huhtikuuta 1918. Hänet haudattiin Helsingin hautausmaalle.


Jääkiekon nuorten maailmanmestaruuskilpailut 2007 pelattiin 26. joulukuuta 2006 – 5. tammikuuta 2007 Ruotsissa. Kanada voitti kolmannen perättäisen kultansa kaatamalla loppuottelussa Venäjän lukemin 4-2. Suomi hävisi lopulta MM-pronssille yltäneelle Yhdysvalloille puolivälieräottelussa maalein 3-6 ja oli täten turnauksen lopputuloksissa kuudennella sijalla. Turnauksessa pelattiin 31 ottelua ja yleisökeskiarvo ottelua kohden oli 2048. Turnauksen arvokkaimmaksi pelaajaksi valittiin kanadalaismaalivahti Carey Price.


title: Jukka Immonen

text: Jukka Immonen (s. 14. huhtikuuta 1978) on suomalainen muusikko, äänitetuottaja ja säveltäjä. Hän on vaikuttanut useiden kotimaisten ja ulkomaisten artistien levyillä säveltäjänä, tuottajana, äänittäjänä, miksaajana, muun muassa Jenni Vartiaisen, Anna Abreun, Anssi Kelan, Asan, Redraman, Elastisen, norjalaisen Margaret Bergerin ja ruotsalaisen Vincentin levyillä.


title: Jukka Immonen

text: Hän on myös säveltänyt kotimaisiin elokuviin ja televisiosarjoihin, mm. elokuvaan "Tyttö sinä olet tähti" (2005), josta hän sai parhaan elokuvamusiikin Jussin, ja minisarjaan "Veljet" (2008).


title: Marie-Anne Gaboury

text: Marie-Anne Lagimodière, o.s. Gaboury (2. elokuuta 1780 - 14. joulukuuta 1875) oli syntyjään kanadanranskalainen ja Louis Rielin isoäiti. Hän oli myös ensimmäinen naispuolinen eurooppalaissiirtolaisten jälkeläinen, joka muutti nykyisin läntisenä Kanadana tunnetulle alueelle.


title: Marie-Anne Gaboury

text: Marie-Anne syntyi Québecin provinssissa sijaitsevassa Maskinongén kylässä, joka sijaitsee lähellä nykyistä Trois-Rivièresin kaupunkia. 21. huhtikuuta 1806 hän meni naimisiin Saint-Oursista kotoisin olevan Jean-Baptiste Lagimodièren kanssa, Jean-Baptiste toimi turkiskauppiaana ("Coureur des bois") Hudson's Bay Companylle rupertinmaan alueella.


title: Marie-Anne Gaboury

text: Vastoin perinteitä Marie-Anne matkusti puolisonsa mukana länteen hänen turkiskauppamatkallaan. Heidän ensimmäinen etappinsa oli Assiniboinejoen ja Redjoen yhtymäkohdan läheisyydessä sijaitseva métis-intiaanien asuinpaikka, johon myöhemmin rakennettiin Red River Colony ja jossa sijaitsee nykypäivänä Winnipegin kaupunki. Pariskunta vietti ensimmäisen talvensa métis-kylässä lähellä Pembinan kylää (nykyisessä Pohjois-Dakotassa), jossa 6. tammikuuta 1807 syntyi ensimmäinen heidän seitsemästä lapsestaan.


title: Marie-Anne Gaboury

text: Kevään saavuttua perhe matkusti Saskatchewanjoen laaksoon, alueelle joka sijoittuu nykyisen Saskatchewanin provinssin pohjoisosaan. He asuivat paikalla vuoteen 1811 saakka ja viettivät puolinomadielämäntapaa muiden kanadanranskalaisten turkismetsästäjien ja heidän intiaanivaimojensa kanssa. Marie-Anne osallistui miehensä biisonin ja turkismetsästysmatkoihin, usein matkustaen aina nykypäivän Albertan provinssiin saakka. Aikalaiset kertovat hänen elämänsä olleen täynnä seikkailuja, heidän toinen lapsensa syntyi keskellä preeriaa hänen hevosensa pillastuttua, ja eräällä metsästysmatkalla heidän matkakumppaninsa kimppuun hyökkäsi karhu jonka Marie-Anne ampui.


title: Marie-Anne Gaboury

text: Metsästysmatkallaan nykyisen Albertan provinssin alueella perhe joutui Tsuu T'ina-intiaanien vangiksi yhteistyöstään cree-intiaanien kanssa. He onnistuivat hevosillaan pakenemaan vangitsijoitaan, ja intiaanit ajoivat heitä takaa viisi vuorokautta kunnes he saavuttivat "Fort des Prairie" -linnoituksen (tunnetaan myös nimellä "Fort Augustus" joka on osa Fort Edmontonia) lähellä nykyistä Edmontonin kaupunkia.


title: Marie-Anne Gaboury

text: Ennen avioliittoaan Jean-Baptistella oli ollut suhde ( / ) intiaaninaiseen joka oli synnyttänyt hänelle lapsen. Marie-Anne oli suvaitsevainen aikaisemmasta suhteesta ja hyväksyi lapsen kasvattamisen samassa perheessä, vaikka lapsen äiti oli erittäin mustasukkainen ja uhkasi myrkyttää hänet. Marie-Annen suhteet intiaaniväestöön olivat hyvät ja sai osakseen suurta uteliaisuutta matkoillaan heidän keskuudessa. Hän oli ensimmäinen heidän näkemänsä valkoihoinen nainen ja jotkut jopa luulivat hänen omaavan yliluonnollisia kykyjä.


title: Marie-Anne Gaboury

text: Saatuaan uutisen Lordi Selkirkin aikeista perustaa uusi siirtokunta Redjoelle, he matkustivat alueelle ja osallistuivat Red River Colonyn perustamiseen keväällä 1812. Asutuskeskuksen alkuvaiheissa Hudson's Bay Companyn ja North West Companyn väliset kiistat johtivat lopulta Seven Oaksin taisteluun 1816. Lagimodièren perhe onnistui pitäytymään erossa väkivaltaisuuksista taistelun aikana mutta Hudson's Bay Companyn edustaja Colin Robertson pyysi Jean-Baptistea viemään uutisen tapahtumasta lordi Selkirkille. Hän matkusti kaikkiaan 2 900 kilometriä hevosella ja jalan viedäkseen uutiset perille. Nor'Westersien otettua haltuunsa Fort Douglasin ja karkotettuaan asukkaat Marie-Anne joutui etsimään suojaa paikallisten intiaanien keskuudesta. Jean-Baptisten palattua matkalta idästä Nor'Westersit vangitsivat hänet, ja hänet siirrettiin Fort Williamin vankilaan, jossa hän oli vangittuna elokuuhun 1816 saakka. Lagimodièret tapasivat toisensa vasta syyskuussa 1816 vihamielisyyksien laannuttua.


title: Marie-Anne Gaboury

text: Tunnustuksena avustaan lordi Selkirk lahjoitti Jean-Baptistelle maa-alueen Redjoen lähettyviltä jonne perhe asettui useiksi vuosiksi. Heille syntyi kuusi lasta lisää, mukaan lukien vuonna 1822 syntynyt Julie Lagimodière, josta tuli Louis Rielin äiti. Kuollessaan 1875 Marie-Anne oli 95-vuotias ja hän näki Manitoban provinssin perustamisen ja liittymisen Kanadan liittovaltioon johtuen Louis Rielin toimista Red Riverin kapinan aikana 1869-1870. Hänen mukaansa on nimetty École Marie-Anne-Gabouryn peruskoulu St. Vitalin kaupunginosassa Winnipegissä.


title: Mozartin Pumppu

text: Mozartin Pumppu (, ) on vuonna 1995 valmistunut espanjalainen piirrossarja.


title: Mozartin Pumppu

text: Piirrossarja kertoo neljästä koululaispojasta, jotka ovat saaneet lempinimet suurien säveltäjien mukaan. He perustavat yhteisen yhtyeen ja käyvät samalla koulua. Heidän seikkailuihinsa sisältyy vauhtia ja myös rakkautta, sillä he ovat myös koulunsa tyttöjen suosiossa. Joskus he kiistelevät siitä, kuka on saanut nimensä parhaimman säveltäjän mukaan. Tästä tulee joskus riita, joka yleensä tyttöjen avulla selvitetään. Heillä on myös vihamiehiä koulussaan, joilla on myös oma yhtye ja he yleensä käyttävät kaikkia epärehellisiä keinoja kilpaillakseen siitä, että kumpi yhtye on parempi ja samalla myös heidän koulun tyttöjensä suosiosta.


title: Mozartin Pumppu

text: Suomessa piirrosarjaa on esittänyt MTV3. Sarjan jaksoja on julkaistu Suomessa myös VHS-kaseteilla.Yhtyeellä on myös koira, jonka nimi on Compás. Heidän opettajansa on vanha viiksekäs musiikin opettaja, Professori Solfa.


title: Mozartin Pumppu

text: Sarjan suomenkielisestä jälkiäänityksestä vastasi PVP-Voice Oy.


title: Kanavanippu D

text: Kanavanippu D on Digitan DVB-T2-verkko mobiili-tv:n sekä HDTV:n kaupalliseen käyttöön. 1. joulukuuta 2006 avatun kanavanipun peittoalue kattoi aluksi pääkaupunkiseudun sekä Tampereen, Turun ja Oulun kaupungit lähiseutuineen, eli noin 40% koko Suomen väestöstä. Sittemmin sen peittoalue on kasvanut ollen 85% väestöstä(2/2014).


title: Kanavanippu D

text:
Nokia aikoinaan ajoi DVB-H:ta mobiililaitteiden standardiksi. Vähäisen laitemäärän ja käytön vuoksi tekniikasta kuitenkin vähitellen luovuttiin, Suomessa yhtenä viimeisistä. Syyskuussa 2011 valtioneuvosto antoi Digitalle luvan luopua DVB-H-lähetyksistä. Kanavanippu on kuitenkin tarkoitus pitää mobiilikäytössä DVB-T2-tekniikalla.
Digita sulki DVB-H-mobiili-tv-verkon kokonaan 5.3.2012.
Digita käynnisti uudelleen Kanavanippu D:n 2.4.2012.


title: Kanavanippu D

text:
Maksuttomat kanavat
Maksulliset kanavat


title: Maskinongé (Québec)

text: Maskinongé on kunta Mauricien hallinnollisella alueella Quebecin provinssissa, Kanadassa.


title: Saint-Ours (Québec)

text: Saint-Ours on kaupunki Kanadan Québecin provinssissa, Montérégien hallinollisella alueella Pierre-De Saurelin piirikunnassa ("municipalité régionale de comté"). Kaupungissa on arviolta 1 690 asukasta (vuonna 2015) ja sen pinta-ala on 59,39 neliökilometriä.


title: Fort Douglas (Kanada)

text: Fort Douglas oli Hudson's Bay Companyn rakennuttama linnoitus paikalla, jossa sijaitsee nykyinen Winnipegin kaupunki. Linnoitus sijaitsi North West Companyn Fort Gibraltarin läheisyydessä, alavirtaan Redjoen varrella. Linnoituksen rakensivat skotlantilaiset ja irlantilaiset siirtolaiset 1812. Vuonna 1816 Hudson's Bay Companyn ja North West Companyn välit kiristyivät ja johtivat lopulta pemmikaanisotaan, jonka aikana métisit ja North West Companyn työntekijät polttivat linnoituksen ja kaikki rakennukset sen ympäriltä. Tilanteen rauhoituttua linnoitus rakennettiin uudelleen. Vihollisuudet puhkesivat jälleen 1816, ja Seven Oaksin taistelun aikana linnoitus tuhoutui toisen kerran, ja siirtolaiset pakotettiin poistumaan alueelta. Linnoitusta käyttivät pääasiassa turkimetsästäjät kauppapaikkanaan.


title: Tasmanianhuilukorppi

text: Tasmanianhuilukorppi ("Strepera fuliginosa") on Tasmaniassa ja kahdella muulla Bassinsalmen lähisaarella Flinders Islandilla ja King Islandilla elävä leijujen heimoon kuuluva varpuslintu.


title: Tasmanianhuilukorppi

text: Kooltaan tasmanianhuilukorppi on noin 47–49 cm. Väritykseltään laji on täysin musta lukuun ottamatta pyrstön ja siipien sulkien valkoisia kärkiä. Lajin silmät ovat kirkkaankeltaiset. Tasmanianhuilukorpin nokka on musta ja suurikokoinen. Nuoret tasmanianhuilukorpit muistuttavat aikuisia mutta ovat väriltään hieman vaaleampia.


title: Tasmanianhuilukorppi

text: Tasmanianhuilukorpin kolmesta alalajista nimialalaji "S. f. fuliginosa" elää Tasmaniassa, "S. f. colei" elää King Islandilla ja "S. f. parvior" -alalajia tavataan Flinders Islandilta. Tasmanianhuilukorpit elävät monenlaisissa metsissä niin vuoristoissa, alangoilla kuin rannikoillakin. Laji sopeutuu myös kaupunkielämään. "S. f. colei" elää mieluiten kosteammissa ympäristöissä kuin muut alalajit. Tasmanianhuilukorpit vaeltavat vuoristoseuduilta alankomaille talven ajaksi.


title: Tasmanianhuilukorppi

text: Tasmanianhuilukorpin alalajeista kaksi "S. f. fuliginosa" ja "S. f. parvior" luokitellaan uhanalaisuudeltaan elinvoimaisiksi. Sen sijaan "S. f. colei" on vaarantunut elinsaarellaan tapahtuneen soveltuvan elinympäristön vähenemisen vuoksi.


title: Tasmanianhuilukorppi

text: Tasmanianhuilukorpit ovat kaikkiruokaisia ja syövät nuoria lintuja, raatoja, hyönteisiä ja marjoja. Pesänsä laji tekee oksista ja ruohoista puuhun oksanhaarukkaan. Naaras munii yleensä kahdesta neljään munaa. Poikasten ruokkimisesta huolehtii myös koiras.


title: Isao Okano

text: Isao Okano (s. 20. tammikuuta 1944) on japanilainen judoka.


title: Isao Okano

text: Okano voitti alle 80 kilogramman painoluokassa olympiakultaa 1964 Tokiossa ja maailmanmestaruuden 1965 Rio de Janeirossa. Japanin mestaruuden (avoin painoluokka) hän voitti vuosina 1967 ja 1969, ja saavutti hopeaa vuonna 1968. Okano lopetti kilpailu-uransa 25-vuotiaana, minkä jälkeen hän on toiminut valmentajana ja kirjoittanut judokirjallisuutta.


title: Jan Laukka

text: Jan Olli Laukka (s. 20. heinäkuuta 1946) on Suomen puolustusvoimien upseeri ja kenraalimajuri (2005) evp. Hän on tällä hetkellä eronnut vakinaisesta palveluksesta.


title: Jan Laukka

text: Laukka valmistui Kadettikoulusta vuonna 1972.


title: Jan Laukka

text: Urallaan hän on toiminut muun muassa seuraavissa tehtävissä:Lisäksi hän on toiminut rauhanturvaamistehtävissä Lähi-idässä ja sotilasasiamiehenä Washingtonissa.


title: Robert Culp

text: Robert Martin Culp (16. elokuuta 1930 Oakland, Kalifornia, Yhdysvallat – 24. maaliskuuta 2010) oli yhdysvaltalainen näyttelijä, käsikirjoittaja ja elokuvaohjaaja. Hänet muistetaan Kelly Robinsonin roolista 1960-luvun televisiosarjassa "Minä vakooja" ("I Spy"), jossa hänen kanssaan esiintyi Bill Cosby. Elokuviin, joissa hän esiintyi, kuului Paul Mazurskyn ohjaama "Bob & Carol & Ted & Alice" (1969). Hän vieraili myös kolmessa "Columbo"-televisioelokuvassa murhaajan roolissa. Myöhempään uraan lukeutui muun muassa rooli Alan J. Pakulan elokuvassa "Pelikaanimuistio" (1993).


title: Robert Culp

text: Culp myös käsikirjoitti itse eräitä "Minä vakooja" -sarjan jaksoja. Hän oli sarjasta kolme kertaa Emmy-ehdokkaana parhaasta miespääosasta draamasarjasta ja kerran parhaasta käsikirjoituksesta. Lisäksi hän oli näyttelijäntyöstään myös Golden Globe -ehdokkaana.


title: Robert Culp

text: Culp oli myös "Half-Life 2" -pelin Wallace Breenin ääninäyttelijä.


title: Robert Culp

text: Culp oli viidesti naimisissa. Vuosina 1967–1970 puolisona oli France Nuyen.


title: France Nuyen

text: France Nuyen (s. 31. heinäkuuta 1939 Marseille) on ranskalainen näyttelijä. Hänen syntymänimensä on France Nguyen Van-Nga – hänen isänsä oli vietnamilainen.


title: France Nuyen

text: Nuyen on esiintynyt muiden muassa elokuvissa "South Pacific" (1958), "Satan Never Sleeps" (1962), "Häikäilemättömät" (1963) ja "Ilon ja onnen tarinat" (1993). Vieraillessaan 1960-luvulla joitakin kertoja "Minä vakooja" -televisiosarjassa Nuyen tutustui Robert Culpiin, joka oli hänen toinen aviomiehensä vuosina 1967–1970.


title: France Nuyen

text: Nuyen oli vuonna 1959 ehdolla lupaavimman naistulokkaan Golden Globe -palkinnon saajaksi. Teatterin puolelta hänet muistetaan näytelmästä "The World of Suzie Wong", jossa hän tulkitsi nimiroolin vuonna 1958. Hän esiintyi Elaanin roolissa "Star Trek" -jaksossa ”Elaan of Troyius” (1968).


title: France Nuyen

text: Paitsi näyttelijänä, Nuyen on työskennellyt myös psykologina.


title: Unga Teatern

text: Unga Teatern (entinen Skolteatern) on Suomen vanhin lasten ja nuorten teatteri, ja se esittää näytelmiä ruotsiksi ja suomeksi. Se perustettiin alun perin kiertäväksi teatteriksi Tammisaaressa vuonna 1960. Vuodesta 1986 alkaen teatterilla on ollut oma näyttämö Lillklobbin taidekeskuksessa Espoon Kilossa, ja sillä on esityksiä myös Helsingin Diana-näyttämöllä. Teatteri järjestää myös kiertueita ja toteuttaa taidekasvatushankkeita kouluissa ja päiväkodeissa.


title: Unga Teatern

text: Teatterin ensimmäisenä johtajana toimi Nils Brandt. Vuodesta 2016 teatteria on johtanut Paul Olin.


title: Unga Teatern

text: Unga Teatern sai vuoden teatterin palkinnon Thalia-gaalassa 2010.


title: Toni Kimpimäki

text: Toni Kimpimäki (s. maaliskuu 1977) on suomalainen muusikko, miksaaja, äänittäjä, säveltäjä sekä tuottaja. Hän soittaa perkussioita, bassoa, rumpuja, kitaraa, domraa sekä laulaa. Hän työskentelee omassa RedFive Studiossaan. Vuosina 2012–2015 hän soitti suomalaisessa reggae-yhtyeessä Kuningasidea. Tänä aikana Kimpimäki oli mukana kirjoittamassa muutamaa Kuningasidean kappaletta, muun muassa "Kuka pelkää kuolemaa" ja "Pohjolan tuulet." Toni Kimpimäki aloitti äänittäjän uransa 14-vuotiaana. Hänet tunnetaan muun muassa punk- ja poppunk-tuottajana/miksaajana.Hardcore- ja Punk-musiikin saralla Toni Kimpimäki on merkittävä tekijä. Hänen uralleen on mahtunut satojen levyjen ja promojen tuotanto, äänitys, miksaus ynnä muuta.Toni Kimpimäki sai 2 000 euron Georg Malmstén säätiön apurahan sävellystyöhön vuonna 2004. Lisäksi hän on toiminut Freak-Edin säveltäjänä ja sanoittajana sekä Tonekroupin toisena jäsenenä.


title: Amiraliteetti (Pietari)

text:
Amiraliteetti () on rakennus Pietarissa Venäjällä. Rakennus oli Venäjän amiraliteetin käytössä.
Se edustaa klassista rakennustyyliä. Sen tornin huipussa oleva pieni laiva on yksi kaupungin symboleja, joita ovat Vaskiratsastaja ja Nevan ylittävät kaarevat sillat, joiden taustalla näkyy Pietari-Paavalin linnoitus.


title: Amiraliteetti (Pietari)

text: Amiraliteettia alettiin rakentaa 4. marraskuuta 1704. Se rakennettiin alkujaan itse Pietari Suuren piirustuksien mukaan telakaksi. Pietari perusti amiraliteetin 12. joulukuuta 1718. Myöhemmin telakka on siirretty toisaalle.


title: Amiraliteetti (Pietari)

text: Amiraliteetin tehtävät vaihtelivat aikojen kuluessa. Se valvoi rakennustöitä ja vastasi telakan toiminnasta.


title: KERS

text: Kinetic Energy Recovery System (lyh. KERS) on ajoneuvon jarrutusjärjestelmä, joka ottaa osan pyörän kineettisestä energiasta talteen varastoimalla sen vauhtipyörään tai korkeajännitteisiin akkuihin. Aikaisemmin KERS-järjestelmiä on käytetty erityisesti junissa, mutta nykyisin myös kilpa-autoilussa, muun muassa Formula 1:ssä. Uudet Tesla -sähköautot käyttävät kineettisen energian varastointimenetelmää.


title: Ange-Félix Patassé

text: Ange-Félix Patassé (25. tammikuuta 1937 – 5. huhtikuuta 2011) oli Keski-Afrikan tasavallan presidentti vuosina 1993–2003. Patassé oli Keski-Afrikan vuonna 1960 tapahtuneen itsenäistymisen jälkeen maan ensimmäinen valtionpäämies, joka valittiin jokseenkin rehellisillä vaaleilla vuonna 1993. Myös hänen uudelleenvalintansa 1999 oli melko tasapuolisten vaalien tulos, vaikka ensimmäisen kauden aikana syntyi pohjoisten ja eteläisten heimojen välille vastakkainasettelua. Patassé itse kuului pohjoisiin, kun taas hänen edeltäjänsä André Kolingba oli etelästä.


title: Ange-Félix Patassé

text: Oppositiojohtaja Patassé hävisi vuoden 1981 vaaleissa David Dackolle. Häntä syytettiin vallankaappausyrityksestä 1982, ja hän pakeni Togoon kymmeneksi vuodeksi. Hän palasi kotimaahan ensimmäisiin monen puolueen vaaleihin 1992.


title: Ange-Félix Patassé

text: Entinen presidentti André Kolingba yritti vallankaappausta 28. toukokuuta 2001. Lopulta kapinallisjohtaja François Bozizé syrjäytti Patassén vallankaappauksella 2003 sillä aikaa kun tämä oli ulkomailla huippukokouksessa. Syrjäytyksen jälkeen Patassé muutti jälleen Togoon. Vuonna 2006 hänet tuomittiin poissaolevana pakkotyöhön 20 vuodeksi väärinkäytöksistä.


title: Ange-Félix Patassé

text: Patassé kuoli 5. huhtikuuta 2011 Kamerunissa 74-vuotiaana.


title: Churchillin rautatieasema

text: Churchillin rautatieasema on rautatieliikennepaikka Hudson Bay Railway -yhtiön omistamalla rataverkolla Churchillin kaupungissa Manitobassa Kanadassa. Churchill on The Pas'ta alkavan rataosan pääteasema ja samalla yhtiön rataverkon pohjoisin piste. Se on myös Winnipegista lähtevän "Hudson Bay" -henkilöjunan pääteasema. Liikennepaikka sijaitsee Hudsoninlahden rannalla 820 kilometrin päässä The Pas'ta.


title: Churchillin rautatieasema

text: Rautatien Churchilliin rakensi alun perin Canadian National, ja se valmistui 1929. Churchillin asemarakennus on historiallinen suojelukohde, ja sen meneillään olevasta kunnostuksesta entiseen loistoonsa vastaa Kanadan hallitus.


title: Mesopotamian maantiede

text: Mesopotamian maantiede käsittää lähinnä nykyisen Irakin alueen sekä Syyrian itäosan ja Turkin kaakkoisosan. Alueen läpi virtaa kaksi suurta jokea, Eufrat ja Tigris. Mesopotamia tulee kreikan sanoista "meso" - välissä, "potamoi" - virrat.


title: Mesopotamian maantiede

text: Mesopotamian kuuma ja kuiva ilmasto määrää pääasialliseksi viljelymuodoksi kasteluviljelyn. Joet ovat varsinkin Etelä-Mesopotamiassa tärkein veden lähde peltojen kasteluun. Muinainen Sumeri ja Babylonia saivat elantonsa näin jokien avulla. Jokien ympärille syntyi tiiviitä, tiettyyn rajaan asti kasvavia kaupunkikeskuksia, jotka sotivat keskenään. Mutta kasteluviljely johti aikaa myöten maan suolaantumiseen ja peltojen tuoton laskuun.


title: Mesopotamian maantiede

text: Tiedot muinaisen Mesopotamian väestöstä ja kaupungeista perustuvat arkeologisiin kaivauksiin ja muinaisiin mesopotamialaisiin teksteihin, joiden luotettavuus on vaihteleva.


title: Mesopotamian maantiede

text: Suunnilleen nykyisessä Irakissa sijaitsevan Mesopotamian eli Kaksoisvirtainmaan halki virtaavat suuret joet Eufrat ja Tigris. Syro-Mesopotamia on hieman laajempi alue, joka kattaa nykyisen Irakin lisäksi myös Syyrian. Mesopotamia jakautuu kahteen osaan: pohjoiseen Assyriaan ja eteläiseen Babyloniaan. Assyria oli nykyisessä Pohjois-Irakissa suunnilleen nykyisen Mosulin seuduilla. Babylonia on suunnilleen nykyisestä Bagdadista, muinaisesta Sipparista etelään Eufratin ja Tigriin jokilaaksoa pitkin. Vielä vanhemmalla ajalla ei puhuttu Babyloniasta, vaan silloin Babylonian pohjoisia oli Nippurin ja Maradin pohjoispuolinen osa Akkad eli Uri, ja eteläinen osa Sumer eli Kiengi tai Kengir.


title: Mesopotamian maantiede

text: Etelä-Mesopotamia on alavaa ja etelässä on suuria soita. Muinoin Persianlahden ranta kulki kauempana sisämaassa. Pohjoisessa ja idässä on vuoria, esimerkiksi Zagrosvuoristo, ja kaakossa Persianlahti. Lännessä ja etelässä on aroa, puoliaavikkoa ja autiomaata ja luoteessa Syyrian aro. Jokien ulkopuolinen Etelä-Mesopotamia on aavikkoa, Keski-Mesopotamia ja Pohjois-Mesopotamia paimentolaisille sopivaa puoliaavikkoa ja pohjoisin Mesopotamia aroa. Iranissa Zagros-vuorilla Mesopotamian itäreunalla kasvaa sekametsiä.


title: Mesopotamian maantiede

text: Aroalueet sopivat paimentolaisille, Mesopotamian tulvatasanko maanviljelijöille. Maantieteellisesti Mesopotamia on puoliavoin alue, koska rajoittuu vain osin vuoriin, mereen ja autiomaihin. Eräät varhaisimmista Mesopotamian asukkaista, sumerit kutsuivat Mesopotamiaa nimellä "kalam", "maa" vastakohdaksi pohjoisen vuorimaalle, "kur".


title: Mesopotamian maantiede

text: Mesopotamiassa ei ole juurikaan monia raaka-aineita, muinaishistoriallisena kautena siellä oli lähinnä viljaa, kaislaa ja savea. Maanviljely vaatii Keski- ja Etelä-Mesopotamiassa peltojen keinotekoista kastelua. Sinne rakennettiinkin tiheä kanavaverkko, joka rappeutui seleukidien aikana. Etelä-Mesopotamian sadot pienenivät myös maan suolaantumisen takia. Kivi oli Etelä-Mesopotamiassa harvinaisuus. Pohjois-Mesopotamiassa eli Assyriassa on kiveä ja sadetta viljelyyn kyllin.


title: Mesopotamian maantiede

text: Mesopotamian tulvatasanko oli aiemmin merenlahti, ja vielä noin 2000 eaa. meri ulottui kauas sisämaahan muinaisen Urin kaupungin seudulla.


title: Mesopotamian maantiede

text: Mesopotamiassa on mannerilmasto, jossa kesät ovat kuumia ja kuivia, ja talvet viileitä ja sateisia.


title: Mesopotamian maantiede

text: Kesä on polttavan kuuma varsinkin maan eteläosassa. Vuodenajat menevät hieman eri tahtiin maan etelä- ja pohjoisosissa. Etelä-Irakissa loka-marraskuussa alkaa sadekausi, marras-joulukuussa kylvetään. Helmikuussa alkaa kevät. Toukokuussa korjataan vilja, mutta Assyriassa vasta heinäkuussa. Syys-lokakuussa viilenee.


title: Mesopotamian maantiede

text: Etelässä tuntuvat Arabian aavikoilta tulevat pölymyrskyt. Mesopotamiassa vaikuttaa Välimeren talvisateiden ilmasto, eniten sataa talvella lokakuusta huhtikuuhun. Sadetta tulee eniten reunavuoristossa ja vähiten Etelä-Mesopotamiassa ja Arabian aavikolla. Laajalla alueelle Etelä- ja Keski-Mesopotamiassa sataa vuodessa 100–200 millimetriä. Pohjois-Mesopotamiassa sataa 200–400, jopa 600 mm/v..


title: Mesopotamian maantiede

text: Vuoden keskilämpötila on Mesopotamiassa 15–30 °C., laajalla alueella 20–25 °C. Kuukausien keskilämpötilat vaihtelevat koko Mesopotamiassa tammikuun noin 5–11 asteesta heinäkuun 33–34 °C:hen. Jopa Etelä-Mesopotamiassa saattaa sataa talvella hieman lunta ja Assyriassa lämpötila laskea talvella −10 asteeseen. Koska lämpötilat vielä vaihtelevat vuorokauden sisällä, niin kokonaislämpötilanvaihtelut ovat vielä tätä suurempia. Kesällä varsinkin Mesopotamian eteläosissa on pahimmillaan ainakin 40 asteen helle, talvella voi jopa sataa lunta. Alkuperäinen Mesopotamian eläimistö oli mm. villiaaseja, keihäsantilooppeja, strutseja, leijonia, gaselleja ja villisikoja. Eufrat ja Tigris ovat alttiita tulvimaan varsinkin keväällä, jolloin lumi sulaa Turkin ja Iranin vuorilla. Kesällä Etelä-Mesopotamia on kuin kuivaa auringon paahtamaa aavikkoa, ja helle nousee hyvinkin 50 °C:hen.


title: Mesopotamian maantiede

text: Eufrat ja Tigris tulvivat jo kevättalvella ja tulva on huipussaan huhtikuussa. Vesi on alimmillaan lokakuussa. Tulva alkaa hieman eri aikoihin eri joissa ja eri kohdissa jokea. Tigris on Eufratia purjehduskelpoisempi. Tulva alkaa helmi-maaliskuussa, ja vesi laskee elokuussa. Suurin virtaama Tigriissä Bagdadin kohdalla on huhtikuussa 3000 m/s, ja lokakuussa 400 m/s, jolloin vesi on alimmillaan. Eufrat virtaa Hitin kohdalla enimmillään 2 750 m/s, mutta veden ollessa alimmillaan 300 m/s.


title: Mesopotamian maantiede

text: Väkiluvun kasvaessa syntyi Etelä-Mesopotamian muinaisen Sumerin alueelle monia kaupunkivaltioita, jotka taistelivat keskenään koko Sumerin historian ajan. Saattoi syntyä hetkittäisiä suurvaltoja. Kaupunkivaltioiden rajoina olivat kanavat ja rajakivet. Kaupunkivaltion keskus oli temppeli, ja sitä johti pappi "en", kuningas "lugal" tai kuvernööri "ensi", joka liittyi kaupungin uskonnollisiin riitteihin.


title: Mesopotamian maantiede

text: Sumerin suurimmat kaupunkivaltiot:


title: Mesopotamian maantiede

text: Pienemmät kaupungit: